Pravila o zaštiti privatnosti – Palazzino Di Corina – Retimno – Grčka\nOva Izjava o zaštiti privatnosti se odnosi na veb sajt www.corina.gr koji je u vlasništvu i kojim upravlja objekat Palazzino Di Corina. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.corina.gr. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na karavasilis@corina.gr .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na karavasilis@corina.gr . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na karavasilis@corina.gr . Takođe, svoja pitanja i nedoumice možete da uputite lokalnim organima za zaštitu podataka.


Foto: Tanjug/AP | Sestra Kim Džong-una: Amerikanci će se razočarati\nTanjug 22.06.2021 08:30\nVisoka zvaničnica vladajuće stranke Kim Jo-džong, inače sestra sjevernokorejskog vođe Kim Džong-una, poručila je u izjavi državnim medijima da se čini da način na koji Vašington tumači signale iz Pjongjanga, može Amerikancima da donese veliko razočaranje.\nOna je time odgovorila američkom savjetniku za nacionalnu bezbjednost Džejku Salivenu, koji je u nedjelju rekao da je nedavni govor Kim Džong-una u kome je on pozvao na pripreme za konfrontaciju, ali i na diplomatiju sa SAD, predstavlja "zanimljiv signal" iz Pjongjanga.\n"Čini se da SAD možda tumače situaciju na način kako bi obezbijedili opravdanje za sebe. Očekivanja, koje su izabrali da grade na pogrešnom putu, vode ih ka većem razočaranju", rekla je.\nIzjava Kim Jo-džong dolazi u trenutku posjete Seulu nedavno imenovanog američkog specijalnog predstavnika za Sjevernu Koreju, Sung Kima, koji treba danas da se sastane sa predsjednikom Južne Koreje Mun Džae-inom i ministrom za ujedinjenje Li Dži-džongom, koji je zadužen za odnose sa sjevernim susjedom zemlje.\nU ponedjeljak je Sung Kim rekao da je spreman da se sastane sa predstavnicima Sjeverne Koreje bilo gdje i bilo kada, bez uslovljavanja, kao i da se raduje pozitivnom odgovoru za koji vjeruje da će brzo uslijediti.


Osnivač zloglasnog logora Sušica postao poslanik u Srbiji | SEEbiz.eu\nOsnivač zloglasnog logora Sušica postao poslanik u Srbiji\nObjavljeno: 04.08.2020 / 20:58\nBEOGRAD - Svetozar Andrić, nekadašnji general Vojske RS i jedan od najodgovornijih za osnivanje logora Sušica u Vlasenici, postao je narodni poslanik Srbije. Andrić je, pre potvrđivanja mandata u Skupštini Srbije, bio višegodišnji zamenik predsednika Opštine Novi Beograd Aleksandra Šapića.\nU BiH je poznatiji po svojoj ulozi nekadašnjeg generala vojske RS-a, progonitelja i osnivača logora Sušica, kraj Vlasenice.\nKroz logor Sušica koji je Svetozar Andrić osnovao kao komandant Birčanske brigade, prošlo je više od 8.000 muškaraca, žena, dece i staraca, svakodnevno izloženih torturi, fizičkom mučenju, psihičkom maltretiranju, raznim oblicima seksualnog zlostavljanja i ubijanja.\nSušica je, u stvari, regionalni logor, kroz koji su prošli Bošnjaci Kalesije, Bratunca, Srebrenice, Rogatice, Višegrada, Zvornika i brojnih drugih opština.\nU krivičnoj prijavi Fonda za humanitarno pravo (FHP) stoji i to da je Andrić 28. maja 1992. godine naredio “iseljavanje” bošnjačkog stanovništva iz Zvornika, što je za posledicu imalo odlazak više od 10.000 Bošnjaka.\n“Već nekoliko dana kasnije, 31. maja 1992. godine, Andrić je izdao naređenje o osnivanju logora Sušica u Vlasenici. Logor je postojao sve do 30. septembra 1992. godine”, stoji u krivičnoj prijavi FHP-a.\nU prijavi se takođe navodi i da je u maju i junu 1992. brigada kojom je komandovao Svetozar Andrić proterala bošnjačko stanovništvo iz više od 20 sela u opštini Vlasenica.\nU martu naredne godine pripadnici brigade kojom je Andrić komandovao spalili su selo Gobelje u opštini Vlasenica\n“Kroz logor Sušica je prošlo hiljade Muslimana, među kojima je bilo dece i žena iz Vlasenice i okolnih sela koji su sistematski zlostavljani i mučeni a bilo je i ubistava. Taj logor svako u Bosni povezuje sa Svetozarom Andrićem koji je njegov osnivač, kao komandant Birčanske brigade on je 31.maja 1992 godine potpisao naredbu o njegovom osnivanju.” za portal Nova.rs kaže Nataša Kandić, direktorka Fonda za humanitarno pravo.\nAndrić za sada nije procesuiran za te zločine kaže Kandić i podseća da se on pojavio pred Haškim sudom kao svedok na suđenju komandantu logora Sušica, Draganu Nikoliću. Za ubistva i mučenja logoraša kao i silovanja žena u Sušici Nikolić je pred Međunarodnim sudom pravde osuđen na 22 godine zatvora.\nAndrić se u ulozi svedoka pojavio i na suđenju Ratku Mladiću. Bivši komandant Birčanske brigade VRS je tvrdio da ne zna ništa o likvidacijama srebreničkih dečaka i muškaraca u leto 1995. godine. Smatra da su likvidacije izvršene na brzu ruku i neorganizovano, kao i da predstavljaju “medveđu uslugu”. Inače, nakon operacija Vojske Republike Srpske u Srebrenici on je unapređen u komandanta štaba Drinskog korpusa.\n“Krivičnu prijavu koju je Fond za humanitarno pravo podneo protiv Andrića Tužilaštvo za ratne zločine neće razmatrati, jer, kako nam je objašnjeno, nema elemenata kriviičnog dela”, kaže Nataša Kandić i dodaje da je to teško očekivati u ovakvoj političkoj klimi u Srbiji u kojoj se štite i slave ratni zločinci. .\n“Izbor Svetozara Andrića za narodnog poslanika je politička odluka, kojom se šalje jasna poruka građanima. Vraćanje osumnjičenih za ratne zločine u aktuelnu politiku je veoma problematično, njima se u svakoj normalnoj državi bave pravosudni organi a kod nas se, kako možemo da vidimo, biraju u najviše zakonodavno telo u državi, smatra izvršni direktor Fondacije za otvoreno društvo Milan Antonijevič. Prema njegovim rečima jedino je utešno što u novom sazivu Parlamenta nema, kao što je ranije bio slučaj, osuđenih haških zločinaca.\nAleksandar Šapić, predsednik Srpskog patriotskog saveza (SPAS), iz čijih je redova Svetozar Andrić i dospeo na listu poslanika, nije želeo da odgovori na pitanje Nova.rs o delima svog člana tokom rata u BiH. Umesto toga uputio je niz kritika i uvreda na račun naše kuće, neštedimice deleći savete o etici i profesionalizmu.\nTagovi: logor Sušica, Svetozar Andrić, Ratko Mladić, Aleksandar Šapić, Vojska Republike Srpske, Nataša Kandić, Fond za humanitarno pravo, ratni zločin


► Istražuje se mogući napad na internet veze u Pjongčangu\nZOI su otvorene u petak ceremonijom u Pjongčangu, a portparolka Organizacionog komiteta Nensi Park rekla je da ministarstvo odbrane i tim zadužen za sajber bezbednost istražuju zbog čega je došlo do prekida interneta u petak.\n"To nije uticalo na ceremoniju otvaranja. Sve je prošlo prema planu. Imali smo neke probleme sa našim unutrašnjim sistemom", rekla je Park.\nOna je dodala da su svi sistemi "normalizovani" i nije navela više detalja, ali je i rekla da to ne bi nazvala sajber napadom.\nOrganizatori su se izvinili svima na koje je uticao prekid interneta i naveli da to nije poremetilo događaje i takmičenja.\nMediji u Južnoj Koreji naveli su da su serveri bili ugašeni, kako bi se sprečilo oštećenje tehničkih sistema, što je izazvalo probleme na sajtu ZOI.\nPortparol Međunarodnog olimpijskog komiteta Mark Adams rekao je da nisu upotrebljeni dronovi koji su trebali da se koriste na ceremoniji otvaranja. On je naveo da je to bila logistička promena a nije rekao da li je ta odluka bila vezana za prestanak rada interneta.


RTCG - Radio Televizija Crne Gore - Nacionalni javni servis :: Svijet :: Tramp posljednjeg dana mandata odobrio prodaju aviona F-35\n20. 01. 2021. 22:35 >> 22:44 0\nBivši predsjednik Sjedinjenih Američkih Država Donald Tramp je danas, posljednjeg dana četvorogodišnjeg mandata, potpisao dokument kojim je odobrio prodaju vojnih aviona F-35 Ujedinjenim Arapskim Emiratima.\nPozivajući se na neimenovane izvore, Rojters javlja da je Tramp odobrio prodaju 50 borbenih letjelica F-35 Ujedinjenim Arapskim Emiratima i 18 bespilotnih letjelica.\nDanas inaugurisani novi predsjednik SAD-a Džozef Bajden je već najavio da će revidirati taj dokument koji je Tramp potpisao.\nUjedinjeni Arapski Emirati su među važnijih američkim saveznicima u Zalivu i već nekoliko godina pokušavaju kupiti američke vojne avione F-35.\nEmirati su uz posredstvo SAD-a jesenas potpisali sporazum o normalizaciji odnosa sa Izraelom, što je jedan od glavnih poteza kojim su odobrovoljili Trampa za davanje zelenog svjetla za dugo čekano odobrenje prodaje aviona.\nTrampovi advokati : Suđenje je politička osveta


Pecas: GR nema interes da blokira pocetak pregovore MKD sa EU\nTanjug 16. jula 2019. 14:11\nATINA – Portparol grčke vlade Stelios Pecas rekao je da Grčka nema interes da bude protiv početka pristupnih pregovora Severne Makedonije sa Evropskom unijom, prenosi portal a1on.\nPecas je u intervjuu za grčku državnu televiziju ERT rekao da će se nova grčka vlada zalagati za smanjenje negativnih posledica koji proizlaze iz Prespanskog sporazuma putem kampanje o promociji grčke Makedonije i zaštitu brenda Makedonija i grčkih interesa kada se budu otvarali poglavlja u pregovorima između Skoplje i Brisel.\nOn je naglasio da su oni kao opozicija učinili sve da se ne potpiše Sporazum iz Prespe.\n„Učinili smo sve da se ne ratifikuje, ali to je uradila prethodna vlast. Znamo da je veoma teško da se takvi sporazumi ponište ili promene. Ono što sada treba da učinimo je da pokušamo da smanjimo posledice i to ćemo uraditi na dva nivoa. Prvo, pokrenućemo kampanju u celom svetu o pravoj Makedoniji, našoj Makedoniji kako bi imala neophodno priznanje u celom svetu“, rekao je Pecas.\nPortparol grčke vlade je istakao i da će promovisati kulturno nasleđe grčke Makedonije, ali i da će štititi nacionalne interese u EU.\nDrugi osnovni element je zaštita na nivou EU kako bismo zadovolili interese naše zemlje kada se budu otvarali ili zatvarali poglavlja u pregovorima susedne zemlje sa EU. I zato ćemo uvek biti tamo i nećemo nikada odustati ni od prava veta ako bude trebalo da se zadovolje naši interesi“, objašnjava Pecas.\nU odnosu na jezik i identitet, tačke sporazuma za koje je vladajuća stranka Nova demokratija bila kategorično protiv, Pecas je rekao da su upravo zbog toga radili sve kako se ne bi potpisao i ratifikovao Prespanski sporazum.


ŠTRAJK – Blokada Post Expresa – Desetine hiljada paketa stoji – Brza Pošta\nMedia / Post Express\nŠTRAJK – Blokada Post Expresa – Desetine hiljada paketa stoji\nby Brza Pošta · 28. фебруара, 2019\nU poštanskim centrima u Novom Sadu, Zemunu i Nišu desetine hiljada paketa čeka na dostavu. Zaposleni su obustavili rad poštanskih centara iz kojih se pošiljke distribuiraju i traže povećanje zarada i više zaposlenih na distribuciji paketa. Za to vreme pošiljke koje stižu če provesti neko vreme u magacinima.\nZaposleni u pošti opisuju štrajk totalnom obustavom rada. Posledice će osetiti pošiljaoci i primaoci paketa koje dostavlja post ekspres, kasniće pisma, računi za struju, telefon i grejanje, sudski dopisi i ostale pošiljke. Radnici ističu da će jedino redovno dostavljati penzije jer, kako smatraju, penzioneri su u sličnoj situaciji kao i poštari i spadaju u ugroženu kategoriju stanovništva.\nPlatni promet i dalje funkcioniše jer šalteri još uvek rade ali je neizvesno kada će i šalterski službenici obustaviti rad. Za sada šalterski službenici podržavaju kolege i ispoljavaju nezadovoljstvo svakodnevnom jednosatnom obustavom rada. Navode da ne isključuju mogućnost da se i oni priključe protestu radnika i obustave rad u potpunosti.\nPrvo je stao distributivni centar u Beogradu, zatim u Novom Sadu i Nišu. Od ova tri centra zavisi\ndistributivna mreža pošte i kako poštari poručuju, „kada oni stanu, staje sve“.\nTags: beograddistributivni centrinišnovi sadpost eksprespoštaštrajk\nNext story Iskustvo Korisnika – Bex\nPrevious story Inspekcija, pravni lek za kurirske službe


Nova američka vojna strategija: Rusija i Kina glavni neprijatelji, a ne terorizam – Cafe.ba\nNova američka vojna strategija: Rusija i Kina glavni neprijatelji, a ne terorizam\nVAŠINGTON – U novoj američkoj vojnoj strategiji, koju je Pentagon objavio, kao glavni konkurenti Sjedinjenih Američkih Država navode se Kina, Rusija, Sjeverna Koreja i Iran.\n“Međudržavno strateško suparništvo, a ne terorizam, sada predstavlja osnovnu brigu u sferi nacionalne bezbjednosti SAD. Kina je strateški konkurent koji koristi predatorsku ekonomsku taktiku za prijetnje susjedima i bavi se militarizacijom u Južnom kineskom moru. Rusija je narušila granice susjednih država i koristi pravo veta u odlukama svojih susjeda u oblasti ekonomije, diplomatije i bezbjednosti”, navodi se u dokumentu.\nDodaje se da se nezakonita dejstva Sjeverne Koreje i njena nerazumna saopštenja nastavljaju, bez obzira na osudu Ujedinjenih nacija i sankcije, dok Iran, kako je navedeno, nastavlja da “sije nasilje i ostaje najznačajniji izazov za stabilnost na Bliskom istoku”.\nŠef Pentagona Džejms Matis je rekao da je u strategiji naglašeno da će suparništvo velikih država, a ne borba protiv terorizma, biti u centru pažnje Sjedinjenih Američkih Država.\n“Nastavićemo da vodimo kampanju protiv terorista, ali je suparništvo s velikim državama, a ne terorizam, sada u fokusu nacionalne bezbjednosti SAD”, rekao je Matis tokom predstavljanja nove strategije u Vašingtonu.\nOn je, takođe, ocijenio da vojna prednost SAD u vazduhu, na kopnu, na moru, u kosmosu i sajber-prostoru iščezava.\nU novoj američkoj vojnoj strategiji je navedeno da je dugoročno strateško suparništvo s Kinom i Rusijom prioritet za SAD i da zahtjeva povećanje investicija u odbranu.\n“SAD saopštavaju da Kina i Rusija ‘podrivaju međunarodni poredak iznutra'”, navedeno je u strategiji.\nPentagon je u vojnoj strategiji naveo da to što “Rusija podriva demokratske procese” i “širi svoj nuklearni potencijal” predstavlja prijetnju za SAD.\nTheresa May: Napuštamo EU, ali ne i Evropu


RTV Brus predstavlja serijal tekstova „Izbor je tvoj – nauči da odoliš“ – RTV Brus\nRTV Brus predstavlja serijal tekstova „Izbor je tvoj – nauči da odoliš“\n„Izbor je tvoj – nauči da odoliš“ naziv je novog serijala tekstova koji narednih meseci možete pratiti na Internet portalu Radio Televizije Brus. U lancu faktora koji utiču na oblikovanje mlade ličnosti, su svakako i mediji – s tim u vezi, kroz serijal od 11 tekstova o bolestima zavisnosti, pokušaćemo da ukažemo na značaj prevencije i zaštite zdravlja i bezbednosti mladih.\nRazvojni stadijum adolescencije smatra se fazom najvećeg rizika od započinjanja sa zloupotrebom psihoaktivnih sredstava a podaci pokazuju da uzrasna granica postaje sve niža. O rezultatima istraživanja koje je Zavod za javno zdravlje Kruševac sproveo, anketiranjem oko 250 učenika “Hemijsko-tehnološke škole”, ispred ove ustanove, govori sociološkinja Violeta Milićević.\nPrevencija zloupotrebe psihoaktivnih supstanci treba da postane sastavni deo većeg napora kako bi deca i mladi bili otporniji na pomenute negativne uticaje. Na taj način u fokusu serijala RTV Brus je ukazivanje na mogućnosti i veštine kojima se pomenute situacije mogu izbeći. Dr Marija Antić, apeluje na mlade da na svako iskušenje imaju jasan odgovor „NE“.\nSa sociološkog aspekta, profesorka Snežana Miladinović poručuje,da sedegradiranjem pojedinca, razara i celokupna populacija.\nSerijal „Izbor je tvoj – nauči da odoliš“ pružiće informacije o rizičnim oblicima ponašanja ali i načinima prevazilaženja, o značaju prevencije, promocije zdravih stilova zivota i jačanju odgovornosti u razvoju ličnosti. Naši sagovornici biće zdravstvstveni i prosvetni radnici, učenici, predstavnici Đačkog parlamenta, lokalne samouprave i nevladinog sektora a sadržaji su već dostupni na web portalu Radio televizije Brus.\nKUD „Sveti Nikola” iz Trstenika na nastupu u Brusu\nPredstava „Marko u zemlji igračaka“\nDanas slavimo Svetog Stefana


Optuženo još devet pripadnika VRS za ratni zločin u BiH\nTanjug 29. decembra 2021. 11:30\nSARAJEVO – Tužilac Posebnog odeljenja za ratne zločine podigao je optužnicu protiv devet osoba, nekadašnjih komandanata i pripadnika Vojske Republike Srpske za ratni zločin počinjen u mestu Zijemlje, između Nevesinja i Mostara, u leto 1992. godine, saopšteno je danas iz Tužilaštva Bosne i Hercegovine.\nOni se teret za ratni zločin nad Bošnjacima s područja Nevesinja, odnosno, kako se navodi, ubistvo oko 100 žrtava, među kojima je bilo više desetina žena, osoba starije životne dobi, kao i dece starosti 15 dana do dve godine.\n„U počinjenom zločinu ubijene su gotovo cjelokupne porodice Ploskić, Šipković, Aličić, Alibašić, Mahinić, Brajević, Čopelj i druge žrtve. Posmrtni ostaci 49 osoba su pronađeni, dok se za posmrtnim ostacima 47 žrtava još uvek traga“, navode iz Tužilaštva, preneli su sarajevski mediji.\nOptuženi su Kandić Zdravko, rođen 1957. godine u Mostaru, Đurđić Dragan, rođen 1967. godine u Doboju, Ivanišević Dragan Paki, rođen 1963. godine u Nevesinju, Došlo Goran, rođen 1967. godine u Mostaru,Trifković Milan, rođen 1967. godine u Mostaru, Kandić Siniša, rođen 1970. godine u Mostaru, Aćimović Daragoslav Gaga, rođen 1970. godine u Mostaru, Kandić Mladen Faca, rođen 1962. godine u Mostaru, Antelj Damir, rođen 1967. godine u Mostaru.\nItalija: U prvom krugu petog pokusaja nije izabran…\nGrupa građana u SA protestovala ispred Ambasade HR


Naprednjaci će promeniti mnogo toga uvođenjem mladih snaga\nIzvor: Radio Televizija Vojvodine, 07.Jun.2020, 13:48\nPredsednik Srbije i lider Srpske napredne stranke (SNS) Aleksandar Vučić ocenio je danas da političke stranke moraju sebe da menjaju i dodao da će naprednjaci promeniti mnogo toga uvođenjem mladih snaga.\nVučić je rekao da su građani nezadovoljni "lokalnim šerifima", bahatošću ljudi na lokalu, ali i nekih državnih funkcionera.\n"Radićemo na podmlađivanju stranke", ukazao >> Pročitaj celu vest na sajtu Radio Televizija Vojvodine << je on.\nNajavio je da će SNS ići na predstavljanje svojih mladih lidera.\n"I Koka kola svake godine u svojoj centrali menja 15 odsto zaposlenih. Mora se uvek zanoviti i sveža krv ubaciti. Kada ste 15 godina na istom mestu nemate više entuzijazam", dodao je Vučić na TV Pančevo.\nVučić je, odgovarajući na pitanja novinara, govorio i o situaciji sa migrantima u Srbiji, navodeći da nikome nije prijatno kada u gradu šetaju nepoznati ljudi, koji su neretko gladni i nervozni.\nPodsetio je da su migranti prošli pakao, dolazeći do Srbije.\nIstovremeno je naglasio da u Srbiji gotovo da nema ozbiljnih problema sa migrantima, ali da je u prirodi ljudi da više veruju "pričama, praznoverju i sujeverju".\n"Ali neko je bio u Holandiji i video da su uništili jedan stub i rešio da uništi sve stubove kod nas koji ni ne postoje. Mi živimo u 21. veku, prekinite i dajte da radimo ozbiljno, rekao je on.\nRadio 021: Četvoro kandidata SNS za premijersko mesto, najveće iznenađenje Nedimović\n12:22: Marković: Ne zloupotrebljavamo državne resurse u kampanji...\n12:20: Ugljanin najavio jučer – Sutra ćemo vidjeti u koju opciju će...\n12:19: Sutra pretežno sunčano i toplo, do 33 stepena ...\n12:18: Objavljen snimak kako Iranci zauzimaju tanker VIDEO/FOTO\n12:17: Odabran dobavljač 1.800 doza vakcine protiv HPV za Novi Sad\n12:17: SIPA uhapsila jednu osobu zbog pokušaja krijumčarenja migranata\n12:17: Svetlana Davidovac (74) sve popularnija na Instagramu: 'Sličice ...\n12:17: Dvije osobe preminule u RS, još 79 oboljelih od virusa korona\n12:17: Zmija "ušetala" u kuću i zavukla se ispod regala\n12:17: US i PUP zajedno na izbore u Trebinju: Cilj tri odbornika\n12:17: SUSRET POSLE 34 GODINE: Mislila je da svoju decu nikada više ne...\n12:16: Bobijev Dalas napada "nepobedivi" Finiks na TV B92\n12:16: Rekordan broj zaraženih virusom korona u Inidiji


Vučić će tražiti od Putina podršku zbog dešavanja na Kosovu: Vjerujem da ćemo je dobiti - Index.ba\nVučić će tražiti od Putina podršku zbog dešavanja na Kosovu: Vjerujem da ćemo je dobiti\nPredsjednik Srbije Aleksandar Vučić izjavio je danas da će u Moskvi tražiti konkretnu političku podršku za Srbiju i da vjeruje da će je od predsjednika Ruske federacije Vladimira Putina i dobti, kao što je to bilo i u prethodnom periodu.\n“Došao sam da tražim podršku za Srbiju, konkretnu političku podršku za Srbiju. Vjerujem da ćemo je od predsjednika Putina dobiti kao što smo je imali u prethodnom periodu”, rekao je Vučić odgovarajući na pitanje novinara da li će od Putina tražiti konktretnu podršku kada je riječ o dešavanjima na KiM.\nVučić je ukazao da su danas drugačije okolnosti i prilike, “više je tenzija i važno je da o svemu tome razgovaramo, o svim pojedinačnim događajima koji su prethodili susretu, ali i o svemu onome što bi moglo da se dogodi ubuduće”.\nPredsjednik Srbije je rekao da on radi konkretno, da poznavajući predsjednika Rusije Putina on takođe radi konkretno i naveo da šef ruske države nije čovjek koji voli “okolo naokolo priče”, prenose Nezavisne.\n“Kada god smo razgovarali, to smo radili veoma konkretno o svakom pitanju i o svakoj temi”, rekao je Vučić.\nPrethodni članakPotpisan Kolektivni ugovor: Sistemski uređena oblast visokog obrazovanja i nauke na UNSA\nNaredni članakGlavni tužilac Slovačke: Ubistvo novinara Jan Kuciaka koštalo 70.000 eura, oružje još nije pronađeno


(VIDEO) "Scania" razvija rešenje za povezivanje kamiona - Pluton Logistics\n(VIDEO) „Scania“ razvija rešenje za povezivanje kamiona\n28/02/2016 23/04/2017 marko Ericsson, Erikson, Kamioni, scania, skanija, skanija kamioni\nNa nedavno završenom Sajmu telekomunikacija u Barseloni, kompanije „Scania“ i „Ericsson“ su najavile zajedničke napore da se ubrza povezivanje privrednih vozila. Kompanije su uverene da će napredak u komunikcionim tehnologijama i 5G mreža omogućiti pobljšanje transporta tereta.\nUnapređenje LTE i 5G omogućiti povezivanje između vozila putem mobilne mreže, čime se smanjuje pojava rizičnih situacija i kašnjenja. Korišćenjem ove tehnologije treba da smanjite otpor vazduha kamiona i, shodno tome, potrošnja goriva.\n– Govorimo o rešenjima povezivanja više vozila kao i vozila sa drugom infrastrukturom. Veliki su izgledi da će se mobilne mreže koristiti za pouzdanu komunikaciju – kaže Hakan Schildt, direktor strategije i razvoja poslovanja u kompaniji „Scania“.\n„Scania“ je pionir u konceptu vožnje kamiona i prikolica u bliskoj formaciji, čime se smanjuje otpor vazduha i potrošnja goriva.\n– Imajući u vidu ogromne koristi , mi smo uvereni da će sistem komunikacije „vozilo – sa-vozilom“ biti dobro prihvaćen kod operatera drumskog prevoza svih vrsta – kaže Klaes Herlitz iz kompanije „Ericsson“.\nGovoreći o izazovima u transportu robe, kompanije su navele da poboljšana komunikacija može da doprinese većoj efikasnosti logistike i na taj način smanjiti i uticaj na životnu sredinu.\n[youtube url=“https://www.youtube.com/watch?v=z9OpHw-wlmg&feature=youtu.be“ width=“560″ height=“315″]\n← Izvoz u Nemačku i Rusiju – „Hutchinson“ otvorio fabriku u Rumi\nBorba za prevoz robe – Luku Rijeka izoluju Mađari i Slovenci, jedini spas su Kinezi →


Guteres, Bela kuća čestitali Vei izbor za predsednika Liberije\nGeneralni sekretar UN Antonio Guteres čestitao je bivšoj fudbalskoj zvezdi Žoržu Vei na pobedi na predsedničkim izborima u Liberiji, na kraju "uspešnog" i mirnog izbornog procesa.\nMakron čestitao novom predsedniku Liberije, pozvao ga u goste\nFrancuski predsednik Emanuel Makron pozvao je danas telefonom novoizabranog predsednika Liberije Žorža Veu da mu čestita izbor i pozove ga u posetu Francuskoj.\nBivša fudbalska zvezda Žorž Vea osvojio je 61,5 odsto glasova u drugom krugu predsedničkih izbora u Liberiji, dok je njegov protivnik, potpredsednik Džozef Boakai dobio 38,5 odsto, saopštila je Izborna komisija rezultate posle prebrojavanja...\nDrugi krug predsedničkih izbora u Liberiji\nU Liberiji je danas počeo drugi krug predsedničkih izbora na kojim glasači biraju između fudbalske legende Žorža Vee i potpredsednika Džozefa Boakaija.\nŽorž Vea i dalje vodi na izborima u Liberiji\nBivši čuveni fudbaler Žorž Vea i dalje vodi na predsedničkim izborima u Liberiji, posle gotovo 75 odsto prebrojanih glasova, saopštila je izborna komisija te zemlje.\nVeliki sajber napad poremetio rad interneta u Liberiji\nMreža interneta u Liberiji bila je tokom ove nedelje prekinuta nekoliko puta zbog ogromnog sajber napada koji je pogodio jedini kablovski internet te afričke zemlje, saopštile su danas vlasti u Monroviji.\nU Liberiji potvrđen drugi slučaj ebole\nU Liberiji je potvrđen i drugi slučaj ebole, nekoliko dana pošto je navedeno da se taj virus više ne kvalifikuje kao međunarodna zdravstvena opasnost, saopštio je danas jedan zvaničnik te zapadnoafričke zemlje.


Vinski podum Žabić - TONS\nPreci Đorđa Žabića, vlasnika Vinskog podruma Žabić su još pre tri stotine pedeset godina živeli u Čereviću. Mnogi su bili vinogradari i voćari, te se znanje o vinovoj lozi prenosilo na potomke kao porodična tradicija, a ona takođe svedoči da su porodična kuća i imanje vredni koliko čitav svet i da je rodno selo jedino mesto radosti, rada i patnje koja ih nužno prati. Savremenog vlasnika vinarije, uz to, snažno motiviše ljubav prema vinarstvu tako da ni težak rad u vinogradu, koji može da se poredi sa podizanjem deteta, nije smetnja da se na koncu dođe do hedonističkog užitka koji se sa zadovoljstvom ispija iz vinskih čaša u Vinskom podrumu Žabić. A sve počinje u vinogradu koji se nalazi u Čereviću i od sortimenta grožđa koji čine: italijanski rizling, sila, slankamenka i muskat hamburg. U ponudi su bela vina Italijanski rizling i Sila, crveno vino Muskat Hamburg, te roze vino Rose. Ovo su domaća vina koja se prave od zdravog grožđa poštovanjem tradicije i savremenog proizvodnog procesa, ali bez hemijskih dodataka. Vino je ovde uvek u glavnoj ulozi, što potvrđuje i vinski podrum koji je savršeno uređen, moderan prostor u kome je smešteno nekoliko redova vinskih tankova. Degustaciona sala je u završnoj fazi, ali to nije prepreka za mnoge stalne kupce da pre kupovine vina degustacijom odaberu ono koje je baš po njihovom ukusu. Za sve koji žele da upoznaju i kupe vina Đorđa Žabića najava je obavezna.\nZa grupne posete najava je obavezna.\nFruškogorska 39, Čerević\nTelefon: +381 (0)64 158 5171


Objavljeni verovatni datumi predsezonskih testiranja za 2022. – Pole Position\nposted on 13. Oct 2021. at 11:51 am\nBahrein test 2021.\nSledeće godine ćemo imati dva predsezonska testa koji će se voziti u Španiji i Bahreinu.\nDatumi su još uvek provizorni, ali su se timovi navodno tokom vikenda u Turskoj dogovorili oko svega.\nFormula 1 sledeće godine započinje novu eru sa potpuno novim tehničkim pravilima i timovi su ranije tražili da se zbog toga broj test dana poveća u 2022. Ove godine smo imali najkraće predsezonske testove koji su trajali svega tri dana.\nPrvi test bi se održao u Barseloni i trajao bi pet dana od 21. do 25. februara, dok bi drugi bio u Bahreinu od 10. do 12. marta.\nVozači pred test u Bahreinu\nTimovi bi kao i ove godine potom ostali u Bahreinu gde će se voziti prva trka nove sezone 20. marta.\nIpak, da bi se ovo ostvarilo neophodne su određene izmene u sportskom pravilniku u kom trenutno piše da jedan test može da traje najviše tri dana, dok poslednji ne sme da se održi manje od deset dana pre prve trke. Svetski moto sport savet zaseda 15. oktobra i tada bi trebalo da dobijemo konačnu potvrdu kalendara i ostalih stvari za sledeću godinu.


Izvor: Capital.ba, 12.Okt.2017, 16:41\nBEOGRAD, U prvom polugodištu 2017. godine u Srbiji je, kao i prošle godine u isto vrijeme, zabilježena uvećana aktivnost investitora u izgradnju i komercijalne nekretnine, a polovina svih transakcija bila je u sektoru maloprodaje, zaključak je revizorske kuće KPMG, objavljen u publikaciji koja se bavi godišnjim pregledom finansiranja nekretnina u Evropi od strane bankarskog sektora. Strani investitori, posebno južnoafrički, izraelski i austrijski preovladali su na tržištu izgradnje >> Pročitaj celu vest na sajtu Capital.ba << i investiranja u nekretnine u Srbiji. Jedna od najvećih transakcija u prvih šest mjeseci 2017. godine je kupovina šoping centra Belgrade Plaza od strane izraelske kompanije BIG Shoping centres, koja je najavila i izgradnju tržnog centra u Beogradu, na Vidikovcu. U prvom polugodištu 2017. godine, bilo je značajnih ulaganja u izgradnju nekretnina od strane austrijske kompanije Immofinanz, češke kompanije RC Reinvest, dok je izraelska kompanija Aviv Arlon najavila razvoj maloprodajnih centara širom zemlje. Takođe, južnoafrička kompanija NEPI je započela izgradnju Promenada Mall-a u Novom Sadu. Istraživanje KPMG je pokazalo da investitori u Srbiji od ulaganja u nekretnine ostvaruju 9,25 odsto prinosa od poslovnog prostora, 7,75 odsto od maloprodaje u centru i 11,25 odsto od ulaganja u industrijske objekte. U Evropi ukupan obim investicija nastavio je da se smanjuje drugu godinu zaredom dostigavši 116,9 milijardi evra u prvoj polovini 2017. godine što je za 10 odsto manje u odnosu na isti period 2016. Investitori i dalje najviše preferiraju ulaganje u poslovni prostor (41%) koje je dostiglo 48,7 milijardi evra, u maloprodaju (21%), industrijske nekretnine (11%), hotele (6%). Najveće smanjenje investicija se desilo u industrijskom sektoru (međugodišnji pad od 23%). Investicije u nekretnine varirale su značajno u evropskim zemljama. Njemačka sa 27 odsto i Velika Britanija sa 24 odsto privukle su više od polovine ukupnih evropskih transakcija u prvih šest mjeseci ove godine. Špansko tržište našlo se na trećem mjestu u Evropi sa rastom od 41 odsto i investicijama od 8,1 milijarde evra. Centralna i Istočna Evropa (bez Rusije) ostvarila je transakcije u vrijednosti 5,6 milijardi evra što je manje od pet odsto od ukupnih investicija u Evropi. Ipak, ovaj region i dalje daje dobar rast za investitore od 10 odsto na međugodišnjem nivou. Među svim evropskim zemljama najveći rast u prvom polugodištu 2017. godine ostvarila je Češka sa 118 odsto, dok je Rumunija imala takođe značajan rast od 43 odsto. Iako je smanjeno ulaganje investitora iz Azije u Evropu, ipak je njihov udio u ukupnim investicijama povećan na 14 odsto. Ključne destinacije su Velika Britanija, Francuska i Centralna i Istočna Evropa. Investitori sa Bliskog Istoka smanjili su u 2016. godini investicije za 41 odsto u odnosu na 2015. dok većina njihovih investicija je realizovana u Velikoj Britaniji i Njemačkoj. Novaekonomija.rs\nU prvom polugodištu 2017. godine u Srbiji je, kao i prošle godine u isto vreme, zabeležena uvećana aktivnost investitora u izgradnju i komercijalne nekretnine, a polovina svih transakcija bila je u sektoru maloprodaje, zaključak je revizorske kuće KPMG, objavljen u publikaciji koja se bavi godišnjim...


Izvor: MozzartSport.com, 20.Jun.2021, 11:56\nStiže i Mohika, a moguć odlazak Milana Pavkova\nMoguć je preokret u slučaju Aleksandra Kolarova, odnosno njegov ostanak u Italiji jer tamošnji Skaj sport pominje poziv Siniše Mihajlovića u Bolonju, kao i ponudu Intera za produžetak ugovora, ali ima Crvena zvezda uveliko i druge planove kada je reč o dolascima. Posebno u špicu.\nAleksandar Prijović je već pred vratima stadiona Rajko Mitić i očekuje se da tokom jula zaduži opremu >> Pročitaj celu vest na sajtu MozzartSport.com << crveno-belih, baš kao i levi bek iz Kolumbije, član španske Đirone koji je prošle sezone igrao na pozajmicama u Atalanti i Elčeu - Hoan Mohika, a po saznanjima Mozzart Sporta, redove srpskog šampiona mogao bi da pojača i 27-godišnji špic Moldea, Ohi Omoižuanfo.\nOvaj fudbaler poznat je srpskoj javnosti po duelima sa Čukaričkim, kada je bio strelac za norveški klub pre dva leta u kvalifikacijama za Ligu Evrope, a u međuvremenu je postao jedan od najboljih igrača Moldea. U tekućem prvenstvu Norveške dao je sedam golova u osam utakmica, a bio je precizan u oba junska duela svog tima. Priliku da nastavi odličnu seriju ima danas protiv svog bivšeg kluba Stabeka, iz kog je marta 2019. stigao u Molde za nešto više od 1.000.000 evra.\nI sada će za njegov transfer biti potrebno određeno obeštećenje, a u Zvezdi se nadaju prihvatljivo, jer mu ugovor ističe za šest meseci.\nDolazak dvojice napadača značio bi i odlazak Milana Pavkova, koji je već četiri godine u klubu. Verovatno će put Istoka.


Препоруке за превенцију корона вируса на високошколским установама | Министарство просвете, науке и технолошког развоја\nsep 21, 2020 | Vesti\nMinistarstvo prosvete, nauke i tehnološkog razvoja danas je donelo Preporuke za prevenciju korona virusa na visokoškolskim ustanovama (VŠU) u okviru mera vezanih za sprečavanje širenja bolesti Kovid 19.\nTe preporuke su donete u konsultaciji sa medicinskim delom Kriznog štaba za suzbijanje zarazne bolesti Kovid 19, ali i sa predstavnicima visokoškolskih ustanova KONUS i KASSS i predstavnicima studenata (SKONUS i SKASSS) koji su se zalagali za bezbedno organizovanje nastave.\nPreporuke su donete na osnovu iskustva i primera dobre prakse stečenog tokom održavanja nastave na visokoškolskim ustanovama tokom letnjeg semestra školske 2019/20. godine u toku epidemije virusa Kovid 19\nU Preporukama se navodi da je svakodnevno pre početka rada visokoškolskih ustanova potrebno čistiti i dezinfikovati prostor, pribor i opremu, kao i provetravati prostorije najmanje pola sata nakon čišćenja.\n„Održavanje nastave, vežbi, ispita, sastanaka i sednica organa visokoškolskih ustanova ne smatraju se okupljanjima na javnim mestima u zatvorenom i otvorenom prostoru. Studente je potrebno organizovati u manje grupe tokom držanja nastave, odnosno provera znanja, a veličinu grupe odrediti na osnovu broja mesta u amfiteatrima, učionicama, vežbaonicama i drugim prostorijama tako da udaljenost između studenata bude najmanje 1,5 metara, odnosno potrebno je obezbediti 4m2 po studentu. Ne preporučuje se zadržavanje studenata u većim grupama nakon predavanja po hodnicima, u dvorištu ili drugim mestima“, navedeno je u Preporukama.\nDodaje se da je moguće teorijsku nastavu držati „on-lajn“ ili kombinovano, tako što će se deo nastave držati preko platforme, a deo u zgradi visokoškolske ustanove, ali u manjim grupama i uz primenu svih mera i sredstava zaštite. Osim toga, visokoškolske ustanove koje obezbede dovoljno prostora, mogu da održavaju redovnu nastavu u svojim prostorijama.\nPraktična nastava podrazumeva obaveznu primenu svih mera i sredstava zaštite. Pored obavezne upotrebe zaštitnih maski, vežbe se mogu držati i uz korišćenje vizira i/ili skafandera, u skladu sa potrebama i mogućnostima visokoškolske ustanove. Praktičnu nastavu koja podrazumeva samostalni rad studenata, rešavanje zadataka ili problema kao i rad kroz interakciju sa kolegama, ukoliko je moguće, organizovati preko platforme.\n„Održavanje ispita organizovati tako da se termini ispita ne preklapaju i da čekanje studenata ispred prostorije gde se ispit održava bude što kraće uz održavanje preporučene udaljenosti između studenata od najmanje 1,5 metara“, navodi se između ostalog u Preporukama.\nOdgovornost za sprovođenje mera zaštite i prevencije snose organi poslovođenja visokoškolskih ustanova.\nMinistarstvo prosvete, nauke i tehnološkog razvoja u saradnji sa institutima/zavodima za javno zdravlje će redovno pratiti realizaciju nastave na visokoškolskim ustanovama i prilagođavati preporuke trenutnoj epidemiološkoj situaciji.\nKompletan tekst Preporuka možete pogedati OVDE.


Simonović: Srpskom medijskom scenom vladaju haos i bezakonje - Bizlife.rs\nSimonović: Srpskom medijskom scenom vladaju haos i bezakonje\n12:46 Beograd, 16/11/2011\nPredsednik Asocijacije medija Srbije Veselin Simonović izjavio je danas da je tržište na srpskoj medijskoj sceni urušeno i haotično i da na njemu vlada još veće bezakonje nego u prošloj godini.\n“Uspeli smo da loš Zakon o oglašavanju uklonimo iz Skupštine, ali ništa više od toga nismo postigli. Tržište je urušeno i haotično, a kazne prekršiocim zakona selektivne i simbolične”, smatra Simonović.\nU govoru dobrodošlice za oko 120 učesnika drugog regionalnog samita štampanih medija u hotelu “Kontinental”, na kojem će biti reči o trendovima i finansijskoj situaciji u novinsko-izdavačkoj industriji, podsetio je da su štampani mediji uspeli da prežive godine krize i pokažu da su “vitalni deo srpske ekonomije i društva”.\nIzvršni direktor Evropske asocijacije novinskih izdavača (ENPA) Fransin Kaningam pohvalila je Srbiju, odnosno sprske medije, što su se prvi pridružili ovoj organizaciji za sve štampne medije u Srbiji. “Misija nam je da predstavimo naše ideje evropskim institucijama i da imamo uticaj na svaku odluku i zakon iz medijske sfere koji se donosi na evropskom nivou”, pojasnila je Kaningam. Ona je dodala da štampani mediji i njihoiva on-lajn izdanja nisu industrija prošlosti nego budućnosti, jer doprinose demokratskoj debati i razvoju građanske misli.\nDržavni sekretar za informisanje i medije Dragana Milićević Milutinović istakla je da je nedavno usvojeno “kvalitetna Medijska strategija koja će da dovede do donošenja novih medijskih zakona”. “Završene su pripreme za formiranje radne grupe za izradu Nacrta zakona o javnom informisanju. Zakon o radio difuziji je u završnoj fazi, ali će on da sačeka usvajanja Zakona o javnom informisanju kako bi bili usaglašani”, precizirala je Milićević Milutinović. Prema njenom očekivanju, ovi zakoni će biti gotovi u “rano proleće” iduće godine.\nGlavni urednik nedeljnika “Vreme” Dragoljub Žarković izjavio je da štampanim medijima, i pored svih predviđanja eksperata, “ne bi trebalo spremati nekrolog”. “Raste potreba ljudi da dobiju odgovor zašto se nešto događa. U vreme poplave informacija, kojih ima više nego što možemo da ‘svarimo’, ključni su odgovori na to pitanje”, smatra Žarković.\nNovo doba, dodao je, donelo je i potrebu ka novom profilu novinara i urednika. “Došlo je doba eksperata koji mogu da pišu lepo i jednostavno o najkomplikovanijim temama. Budućnost štampanih medija tek počinje i spremni smo da odgovorimo na izazov”, zaključio je Žarković.


Delegacija Srpskog nacionalnog foruma posetila je Srpsku akademiju nauka i umetnosti (SANU) u Beogradu gde je upriličen sastanak sa predsednikom ove institucije, profesorom dr Vladimirom Kostićem, saopštila je informativna služba SNF-a.\n„U izuzetno sadržajnom i iskrenom razgovoru iskazan je visok stepen saglasnosti po svim pitanjima od interesa za srpski narod na KiM, kao i pitanjima od državnog interesa. Kao i prilikom svih ranijih susreta za zvaničnicima srpskih institucija, delegacija SNF- a je iznela brojne predloge i sugestije“, navodi se u sapštenju.\nDodaje sa da je „akademik Kostić izrazio spremnost SANU –a da pruži puni doprinos eventualnom formiranju Državnog saveta za KiM, što je od strane SNF-a predloženo i Predsedniku Republike. Izražena je spremnost SANU da pomogne u svi oblastima od interesa za srpski narod sa KiM. Ocenjeno je da je ovo inicijalni sastanak SNF i SANU, i dogovoreno je da se održi novi sastanak odmah nakon Vaskrsa.\nOvom sastnku prethodio je i razgovor sa jedni od vodećih srpskih intelektualaca, akademikom Vasilijem Krstićem. Ovom prilikom profesor Krestić je uputio delegaciji SNF zahvalnost na misiji koju je vrši u interesu srpskog naroda, i istovremeno pružio brojne savete koje će SNF-u koristiti u daljem radu“, zaključeno je na kraju saopšenja SNF-a.\nEndrju Rasel: Imamo sreću što na Kosovu imamo glasnu štampu\nVladeta Kostić čestitao Ramazan\nSrpska lista: Nema odluke o bilo kakvim koalicijama\nObjavljeno 13. marta 2018. 13. marta 2018. by Ivan MiljkovićU kategoriji SaopštenjaTagged SANU, sasanak, SNF\n30. maja 2020., 00:56


Lamborghini predstavio model budućnosti (VIDEO)\nLamborghini, Terzo Millennio, automobili\nEvo koje su modele Audija izabrali nogometaši Barcelone (VIDEO)\naudi, fc barcelona, lionel messi, automobil, fudbaleri\nNakon fudbalera minhenskog i madridskog kluba, i prvotimci Barcelone izabrali su službene automobile koje im u narednih 12 mjeseci ustupa njihov sponzor Audi.\nIgrači katalonskog kluba imaju slične afinitete u pogledu automobila kao njihovi veliki rivali iz Madrida. Poput fudbalera Reala, i prvotimci Barcelone u najvećem broju (njih 11 od 25) odabrali su SUV Audi Q7 kao automobil kojim će se služiti prilikom dolaska na treninge i utakmice na domaćem terenu.\nzimska oprema, lanci, automobil, snijeg\nDolazi Golf 8, a VW najavio nevjerojatna ulaganja (FOTO)\ngolf, vw golf, automobil\nNakon što je najavio 650 milijuna USD ulaganja u argentinsku tvornicu stvari su postale puno ozbiljnije. Sada su u igri milijarde, a sve kako bi se pripremilo tlo za dolazak osme generacije Golfa.\nhyundai, novost, automobil\nS posljednjim fotografijama "veselo“ maskiranih prototipa Hyundai "podgrijava“ atmosferu uoči predstavljanja Velostera druge generacije.\nzimska oprema, lanci, automobil\nNova godina donosi skuplje vozačke ispite, ostalo još malo vremena za polaganje po starim cijenama\nvozački ispit, poskupljenje, vozači


Agencija za statistiku BiH Archives - BHDijaspora.net\nRepublika Srpska trenutno ima oko 964.000 stanovnika, od kojih je zaposleno 334.000, a 69.000 se vode kao nezaposleni, podaci su Agencije za statistiku BiH. Prema zvaničnim podacima iz 2013. godine, kada je proveden popis stanovništva u BiH, u Republici Srpskoj je živjelo 1.170.342, dok je ta brojka u realnosti oko 1.033.000 stanovnika. Budući da se […] More\nMedicinari, mehaničari, stolari, keramičari, varioci… Dug je spisak traženih zanimanja u inostranstvu, posebno u Njemačkoj, zbog kojeg Bosna i Hercegovina u posljednje vrijeme ostaje bez radne snage. Posebno zabrinuti su u Sindikatu građevinarstva i industrije građevinskog materijala BiH koji tvrde da je situacija u ovoj oblasti sve alarmantnija. “Odlaze svi, najviše odlazi medicinskog osoblja, a […] More\nNajniža prosječna neto plaća u septembru bila je u pružanju smještaja, te pripremi i usluživanju hrane i iznosila je 547 KM. Prosječna mjesečna isplaćena neto plaća u BiH u septembru iznosila je 877 KM i nominalno je viša za 3,9 posto u odnosu na septembar prošle godine, te viša za 1,7 posto u odnosu na […] More\nAgencija za državnu službu Bosne i Hercegovine u ime Agencije za statistiku Bosne i Hercegovine raspisala je Javni oglas za popunjavanje radnih mjesta državnih službenika. Radi se o četiri radna mjesta: viši stručni saradnik za lektorisanje, viši stručni saradnik za statistiku obrazovanja, zdravstva, kulture i kriminaliteta, viši stručni saradnik za industriju i stručni saradnik za […] More


Održan vebinar namenjen malim i srednjim preduzećima - Nacionalni CERT Republike Srbije\nOdržan vebinar namenjen malim i srednjim preduzećima\nU okviru kampanje „Odbrani se znanjem” Regulatorna agencija za elektronske komunikacije i poštanske usluge, kao Nacionalni CERT Republike Srbije, održala je vebinar 20.10.2021. godine, namenjen malim i srednjim preduzećima. Učesnicima vebinara predstavljene su aktivnosti Nacionalnog CERT-a, tipični sajber napadi i besplatni alati za zaštitu. Date su preporuke za bezbedan rad i umanjenje rizika poslovanja. Saveti i preporuke dati su u skladu sa aktuelnim dešavanjima u sajber prostoru.\nNacionalni CERT obeležavanjem meseca informacione bezbednosti promoviše bezbednije korišćenje interneta i kontinuirano pruža obuke u cilju edukacije krajnjih korisnika i suočavanja sa novim izazovima. Ovim vebinarom data je podrška malim i srednjim preduzećima kao bitnim činiocima razvoja privrede Republike Srbije.


Najnovija vest - Blic Online\nNEZAPAMĆENA POLITIČKA KRIZA Vrhovni sud doneo presudu da je Džonson slagao kraljicu i naterao je da PREKRŠI ZAKON\nSuspenzija parlamenta na zahtev Borisa Džonsona bila je nezakonita, presudio je danas Vrhovni sud Velike Britanije.\nPredsednik SAD Donald Tramp objavio je na svom Tviter profilu da je otpustio savetnika za nacionalnu bezbednost Džona Boltona.\nMinistar policije Nebojša Stefanović saopštio je danas u Nišu da je policija rešila slučaj svirepog ubistva strarice Jelice Tatarovski (82).\nLiderka Hongkonga Keri Lam zvanično je povukla predlog za povlačenje zakona o izručenju Kini.\nBoris Džonson IZGUBIO VEĆINU u parlamentu u NAJKRITIČNIJEM trenutku\nAktuelni britanski premijer Boris Džonson izgubio je parlamentarnu većinu nakon što je poslanik konzervativaca Filip Li prešao u redove proevropske partije liberalnih demokrata.\nDRAMA U BEOGRADU Ranjeni muškarac pronađen u Ustaničkoj, tvrdi da je upucan na Zelenom vencu\nU kafiću u Ustaničkoj ulici kod broja 234, jutros oko devet sati pronađen je ranjeni muškarac (42) koji tvrdi da je povređen u incidentu koji se dogodio na Zelenom vencu. On je prevezen u Urgenti centar.\nKRITIČNO POSLE OPERACIJE Radnik pao s Pupinovog mosta na glavu\nRadnik preduzeća "Izgradnja Radovanović" Vejsel Alic, star oko 56 godina, koji je na Pupinovom mostu u Beogradu rano jutros povređen prilikom pada sa visine, operisan je i njegovo zdravstveno stanje je i dalje teško.


Institut "Dr Simo Milošević" u minusu 1,07 miliona | Ekonomist\nInstitut “Simo Milošević završio je drugi kvartal sa gubitkom od 1,07 miliona eura, što je za 12 odsto više u odnosu na uporedni period, pokazuju podaci iz izvještaja o poslovanju, koji je objavljen na sajtu Montenegroberze.\nPoslovni prihodi kompanije smanjeni su dva odsto na 3,7 miliona, dok su poslovni povećani 0,9 odsto na 4,6 miliona, od čega se najviše odnosilo na troškove zarada, naknada i ostale lične rashode, 2,6 miliona. Ukupna aktiva kompanije na kraju juna je iznosila 66,7 miliona, što je smanjenje od 2,4 odsto u odnosu na isti period prošle godine. Neraspoređena dobit je 1,1 milion, akumulirani gubitak 1,15 miliona, dugoročna rezervisanja i obaveze 1,5 miliona, kratkoročna 5,6 miliona, a odložene poreske obaveze 233,66 hiljada.\nPrema podacima Centralne depozitarne agencije, Vlada Srbije posjeduje 25,94 odsto akcija Instituta, a Investiciono-razvojni fond 23,65 odsto, Vlada 19,19 odsto, Fond zdravstva 10,23 odsto, a Zavod za zapošljavanje 3,41 odsto.


Umrla devojčica Tijana Ognjanović\nOsmogodišnja Tijana Ognjanović iz Beograda umrla je u bolnici u Hjustonu u SAD u kojoj je čekala na transplantaciju srca.\nKako je danas u ime njene porodice saopštila služba za odnose sa javnošću princa Aleksandra i princese Katarine Karađorđević, Tijana je umrla u ponedeljak, 15. jula, posle operacije na koju su lekari bili primorani jer se njeno zdravstveno stanje pogoršavalo.\nLekari su Tijanu posle operacije koja je trajala devet sati stavili na mehaničku pumpu koja joj je pokretala srce i u prvi mah je izgledalo da se dete oporavlja, ali je u noći između nedelje i ponedeljka njeno stanje pogoršano i devojčica je umrla.\nTijana je početkom aprila 2013. u pratnji svojih roditelja Nebojše i Jelene Ognjanović otputovala specijalizovanim medicinskim letom u Hjuston gde je primljena na Teksašku Dečiju bolnicu. U toj bolnici je započela niz ispitivanja i priprema za transplantaciju srca kao jedini način da se spasi njen život.\nTijana će biti sahranjena u nedelju, 22. jula, u 11 časova na Beogradskom groblju Lešče.


Avion kompanije Wizz Air večeras prvi put polijeće iz Tuzle za Beč – Međunarodni aerodrom Tuzla\nMeđunarodni aerodrom Tuzla > Aktuelnosti i novosti > Avion kompanije Wizz Air večeras prvi put polijeće iz Tuzle za Beč\n(Tuzla, 27. april 2018) – Avion kompanije Wizz Air, jedne od aviokompanija sa najbržom stopom rasta u Evropi i vodeći niskotarifni avioprijevoznik u centralnoj i istočnoj Evropi, večeras u 20 sati prvi put polijeće sa aerodroma Tuzla za Beč. Putnici će se ukrcati u jedan od novih i modernih aviona tipa Wizz Air A320 sa 180 sjedišta.\nGlavni grad Austrije je idealna destinacija za putnike koji žele da otkriju barokne ulice i kraljevske palate. Bečka muzička i umjetnička remek-djela, zajedno sa kulturom kafana i dinamičnom i raznorodnom scenom, nude brojne načine za kvalitetno popunjavanje slobodnog vremena. Wizz Air će na ovoj liniji saobraćati tri puta sedmično, ponedjeljkom, srijedom i petkom, i tako otvoriti nove mogućnosti za putnike iz Bosne i Hercegovine. Karte će biti dostupne online putem web stranice wizzair.com već od 39,99 KM.\nWizz Air je najveća niskotarifna aviokompanija u centralnoj i istočnoj Evropi čija flota obuhvata 96 aviona tipa Airbus A320 i Airbus A321 i koja u ponudi ima preko 600 destinacija sa 28 aerodroma i povezuje 141 destinaciju u 44 zemlje. Wizz Air ima tim od preko 4.000 profesionalaca u oblasti vazduhoplovstva koji nude izvanrednu uslugu i veoma niske cijene karata i zahvaljujući tome je bio omiljeni izbor 29,6 miliona putnika u prethodnoj fiskalnoj godini zaključno sa martom 2018. Wizz Air je član Londonske berze pod skraćenicom WIZZ i uvršten je u Indekse FTSE 250 i FTSE All-Share. Wizz Air je registrovan u okviru programa Kontrole operativne bezbijednosti (IOSA) Međunarodne asocijacije aviokompanija (IATA), globalnog lidera u kontroli aviobezbijednosti. Kompanija je nedavno dobila nagradu Najbolja evropska aviokompanija u 2017. godini koju dodjeljuje Aviation 100, ugledna godišnja publikacija koja nagrađuje najistaknutije predstavnike avio-industrije. www.wizzair.com\nSorina Ratz, v.d. direktor korporativnih komunikacija, Wizz Air Group, communications@wizzair.com\nBejtovic Communications Represent Communications Banja Luka\nEmir Muhamedagić Bojana Radić\n+387 62 118 479 +387 65 715 141\nZa sve letove se koriste avioni tipa Airbus A320 sa 180 mjesta i A321 sa 230 mjesta\nIsporuka novih aviona tipa Airbus A321 je počela u novembru 2015. godine\nZa besplatne fotografije aviona, posada i logotipa, posjetite http://wizzair.com/en-GB/press\nWizz Air objavljuje uvođenje nove destinacije: Tuzla – Baden-Baden od 18. Juna 2018.Javni poziv pravnim i fizičkim licima u svrhu iskazivanja interesa za zakup poslovnih prostora


Klasifikacija solarnog pretvarača - Izložba - Yozeal New Energy Technology Co., Ltd\nSolarni pretvarači mogu se klasifikovati u tri široka tipa:\n1. Samostalni invertori , koji se koriste u izolovanim sistemima gde invertor izvlači DC energiju od baterija napunjenih od fotonaponskih nizova. Mnogi samostalni pretvarači takođe sadrže integrisane punjače za punjenje baterija sa izvora naizmeničnog napajanja, kada je dostupan. Uobičajeno, ovi se ne povezuju na bilo koji način sa korisničkom mrežom, a kao takvi nisu potrebni zaštita od ostisivanja .\n2. Mrežni invertori koji se uklapaju u fazu pomoću sinusnog talasa . Mrežni pretvarači su dizajnirani da se automatski isključe nakon gubitka snabdevanja električnom energijom iz sigurnosnih razloga. Oni ne obezbeđuju rezervnu snagu tokom nestanka programa.\n4. Invertori za rezervnu bateriju ( potrebni razjašnjenja ) su specijalni pretvarači koji su dizajnirani da izvlače energiju iz baterije, upravljaju punjenjem baterije preko unutrašnjeg punjača i izvoze višak energije u komunalnu mrežu. Ovi pretvarači su u mogućnosti da snabdijevaju AC energijom na izabrana opterećenja tokom nestanka opskrbe, a od njih se zahteva zaštita od ostisivanja.\nPar: Uputstvo za povezivanje sa kompletnim DC 48V solarnim klima uređajem\nSljedeći: Osnovna znanja o solarnom hladnjaku\nFotovoltaika: Solarna elektrana i s...


Pajtić: Ako je Ustav secesionistički, onda je i Deklaracija | Autonomija\nPajtić: Ako je Ustav secesionistički, onda je i Deklaracija\nMi ne možemo i nećemo prihvatiti odgovornost za sveukupni razvoj privrede u Vojvodini, u situaciji kada se prava ne poštuju\nPredsednik Vlade Vojvodine Bojan Pajtić izjavio je danas da Predlog deklaracije o zaštiti ustavnih i zakonskih prava Vojvodine predstavlja javni i formalni apel da se uspostavi vladavina prava kada je u pitanju poštovanje ustavnih i zakonskih obaveza prema Vojvodini.\n“Ukoliko su ustav i zakoni secesionistički, onda je i ova deklaracija secesionistička. Mi se ne obraćamo ni Vašingtonu, ni Briselu, ni Moskvi, ni Pekingu, već želimo da zajednički sa republičkim vlastima rešimo problem poštovanja prava građana Vojvodine”, rekao je Pajtić na sednici Odbora za pitanja ustavno-pravnog položaja Vojvodine.\nOn je naveo da ustavne garancije nisu poštovane i nisu dosledno sprovođene ni u prethodnim godinama, zbog čega je Vlada Vojvodine i ranije insistirala da one budu poštovane.\n“A da se ustavne garancije poštuju, mogli bismo zaposliti daleko više ljudi, imati daleko više investicija… Ali, mi imamo Zakon o budžetskom sistemu Srbije, koji je praktično u suprotnosti sa Ustavom Srbije, kada je poštovanje prava Vojvodine u pitanju”, kazao je Pajtić.\nPrema njegovim rečima, vojvođanske vlasti uvažile su odluku Ustavnog suda Srbije po kojoj je osporeno više od 20 nadležnosti pokrajine, zbog čega očekuju da i republičke vlasti poštuju svoje ustavne i zakonske obaveze prema Vojvodini.\n“Mi ne možemo i nećemo prihvatiti odgovornost za sveukupni razvoj privrede u Vojvodini, u situaciji kada se pokrajinskom budžetu vraća nešto manje od 100 dinara po glavi stanovnika mesečno. Sa manje od 100 dinara teško da možemo govoriti o nekom potencijalnom prosperitetu i smatramo kao zamenu teza kada se spočitava pokrajinskoj administraciji da je kriva za lošu privrednu sliku. Mi tražimo da preuzmemo odgovornost, ali to je moguće samo kroz postovanje ustava i zakona”, rekao je Pajtić.\nDodao je da je svako poboljšanje teksta Predloga deklaracije dobrodošlo i da je spreman da pokrajinskoj vladi predloži konstruktivne izmene teksta tog dokumenta.\n“Susretali smo se sa optužbama das mo izdajnici, danas se neki drugi ljudi susreću sa takvim optužbama, koje pripadaju prošlosti i koje su nedopustive”, poručio je Pajtić.\nSednici prisustvuje svih 15 članova Odbora za pitanja ustavno-pravnog položaja Vojvodine, od kojih su 11 poslanici, a četiri si izabrani iz reda istaknutih naučnih i stručnih radnika.\nPredlog deklaracije izazvao je velike polemike u političkoj javnosti, a opozicione partije u Skupštini Vojvodine organizovale su u aprilu miting sa zahtevom da pokrajinska vlada podnese ostavku.\nPredstavnici Srpske napredne stranke, Socijalističke partije Srbije i Demokratske stranke Srbije optužili su vlast u Vojvodini za „separatizam“.\nDemokratska stranka, Liga socijaldemokrata Vojvodine i Savez vojvođanskih Mađara odbacili su ove optužbe i kazali da im je jedini cilj da zaštite ustavna i zakonska prava Vojvodine koja se, po njihovom mišljenju, neprestano krše.\nOpozicija: Nećemo glasati za Predlog deklaracije\nPredstavnici opozicionih političkih stranaka u Skupštini Vojvodine najavili su danas da neće glasati za Predlog deklaracije o zaštiti ustavnih i zakonskih prava Vojvodine.\nU Skupštini Vojvodine u opoziciji su Srpska napredna stranka, koalicija predvođena Socijalistickcom partijom Srbije, Srpska radikalna stranka i Demokratska stranka Srbije.\nPotpredsednik Srpske napredne stranke Igor Mirović rekao je da ta stranka neće podržati tekst deklaracije, jer je ona “izraz nemoći” Vlade Vojvodine da upravlja onim elementima autonomije pokrajine koji su joj na raspolaganju.\n“Ovaj akt ima separatističku notu. Deklaracija je nekakav vrh brega koji se valja i koji se često skriva iza očiju javnosti”, ocenio je Mirović i optužio pokrajinske vlasti da su one te koje krše Ustav i zakone, a ne republičke vlasti.\nSaša Santovac iz Srpske radikalne stranke rekao je da je Predlog deklaracije neprihvatljiv za tu stranku, jer sadrži veliki broj paušalnih ocena, umesto da se pokrajinske vlasti žale Ustavnom sudu i pokrenu postupak za ocenu ustavnosti i zakonitosti,pošto je to put koji je u skladu sa Ustavom, a ne donošenje deklaracije.\n“Deklaracija se pojavila u onom trenutku kada se približilo potpisivanje Briselskog sporazuma. Zbog toga smatramo da je rec o veštački stvorenoj tenziji”, ocenio je Santovac i rekao da je to uvod u izmene Ustava Srbije i povratak na vojvođansku autonomiju kakva je bila po Ustavu SFRJ iz 1974. godine.\nPavle Budakov iz Socijalističke partije Srbije ocenio je da je deklaracija nepotrebna i sa formalnog i sa suštinskog aspekta, najavio da je ta stranka neće podržati i pozvao Vladu Vojvodine da je povuče iz procedure.\n“Autonomna Pokrajina Vojvodina je ustavna kategorija i ona mora da postoji, u to nema sumnje. Ali, predlaganjem ove deklaracije je došlo do nepotrebnog podizanja političkih tenzija, do ekstremnih ideja o ukidanju Vojvodine, o Vojvodini republici, što su za nas neprihvatljive ideje koje su rezultat ovakve deklaracije”, kazao je Budakov.\nPozdravio je održavanje sednice Odbora za pitanja ustavno-pravnog pitanja Vojvodine i ocenio da su na taj način smanjene tenzije, jer je rasprava o Predlogu deklaracije vraćena u institucije sistema.\n“Ali, umesto deklaracije potrebni su nam razgovori sa republičkom administracijom. Sama deklaracija bez razgovora neće doprineti ničemu”, rekao je Budakov.\nBranislav Ristivojević iz Demokratske stranke Srbije ocenio je da je Predlog deklaracije generator problema, a ne njegovo rešenje i najavio da ta stranka neće glasati za taj dokument.\n“Bolje je povući taj predlog i pokušati rešavati problem koje je ova poražena politika izazvala. Bolje je da raspravljamo o Statutu Vojvodine, koji će, sve su prilike, biti takođe proglašen neustavnim. Prvo treba te problem rešiti, a onda nam deklaracija i neće trebati”, rekao je Ristivojević.\nSkupština Vojvodine raspravljaće o Predlogu deklaracije na zasedanju zakazanom za 20. maj.\nOdbor usvojio šest amandmana\nOdbor za pitanja ustavno-pravnog položaja Vojvodine usvojio je danas šest amandmana na Predlog teksta deklaracije o zaštiti ustavnih i zakonskih prava Vojvodine, koje su podneli predstavnici vladajućih stranaka, Lige socijaldemokrata Vojvodine i Saveza vojvođanskih Mađara.\nPredsednik Vlade Vojvodine Bojan Pajtić koji je prisustvovao sednici Odbora, rekao je da će predložiti pokrajinskoj vladi da pojedine amandmane prihvati i ugradi u tekst deklaracije, o kojoj Skupština Vojvodine treba da raspravlja 20. maja.\nŠef poslaničke grupe Saveza vojvođanskih Mađara Šandor Egereši rekao je da je ta stranka podnela nekoliko amandmana na tekst Predloga deklaracije, s ciljem da se tekst unapredi ali i da se doprinese unapređenju poštovanja ustavnih i zakonskih prava Vojvodine.\n“Ja Vojvodinu doživljavam kao građanin ove pokrajine, a ne građanin srpske Vojvodine. Ja živim u mojoj Vojvodini i pritom naravno ne sporim državnost Srbije”, rekao je Egereši.\n“To je sistem vrednosti na kojem počiva i EU kao celina, a tada je iskazana volja naroda Vojvodine”, kazao je Bogaroški.\nU tom amandmanu se navodi da je autonomija Vojvodine “istorijsko i prirodno pravo” njenih građana, jer je nastala i potvrđena voljom naroda Vojvodine na skupštini, u julu 1945. godine, kada su oni jedinstvenom voljom odlučili da se priključe Srbiji.\nPotpredsednik Srpske napredne stranke Igor Mirović rekao je da je “sramota” da se prihvati takav amandman jer je to poruka da je autonomija Vojvodine nastala odlukom komunističke, jednostranačke skupštine, i to u vreme dok su “trajale likvidacije političkih neprijatelja i nedužnih građana Vojvodine”.\nSaša Santovac iz Srpske radikalne stranke rekao je da je taj amandman LSV zapravo potvrda da Predlog deklaracije ima “separatističku pozadinu”.\n“Vojvodina ima pravo da uređuje određene oblasti na svojoj teritoriji, ali nema pravo na samoodređenje”, rekao je Orlović i dodao da Predlog deklaracije treba ili potpuno preurediti ili ga potpuno povući.\nProfesor prava Stevan Lilić ocenio je da je Deklaracija doprinela tome da se rasprava vrati u institucije sistema.\n“Deklaracija ne samo da nije nanela štetu, već je dinamizirala politički život u pravom smeru, odnosno u smeru institucija sistema. Pitanje koje pokreće deklaracija je više nego legitimno”, rekao je Lilić.\nPredsednik Skupštine Vojvodine i Odbora za pitanja ustavno-pravnog pitanja Vojvodine Ištvan Pastor rekao je da je danas uspešno savladana lekcija o potrebi da rasprava bude demokratska i otvorena, i izrazio zadovoljstvo zbog toga.


Stanojević: Igra ko zasluži, na terenu uvek najbolji\nGoran 10/04/2021, 14:16\n„Nema ništa preko reda“, poručuje trener Partizana\nŠampionska trka za Partizan se završila porazom u 164. večitom derbiju.\nOsam je kola ostalo do kraja, koliko crno-beli ne mogu da se popnu za stepenik više, tolike su im i šanse da padnu koji stepenik niže. Zato se javilo pitanje da li će Aleksandar Stanojević, trener Partizana, u preostalom delu prvenstva dati šansu igračima koji su imali manju minutažu ili mladim fudbalerima željnim igre na velikoj sceni.\nUoči sutrašnje utakmice sa Radničkim u Humskoj (19.00) stiglo je razočaranje i za jedne i za druge.\n„Uvek sam govorio da prvo moraš da zaslužiš da treniraš sa prvim timom, pa onda da igraš. Da dajem šansu nekom ko je nije zaslužio to neću. Ne kažem, ima mladih igrača koji sa nama treniraju, koji zaslužuju priliku i dobiće je, ali da sad poklanjamo neke šanse… Igraće najbolji, jer imamu tu obavezu. Ionako imamo dosta mladih igrača, na svakoj utakmici dobijaju po 30-45 minuta, neki su i starteri. Ima dosta mečev do kraja, nećemo ništa da radimo preko reda“, poručio je Stanojević.\nIako je za ekipom večiti derbi, koji pogotovo posle poraza psihički i fizički iscrpi ekipu, Stanojević tvrdi da nema šansi da Partizan izađe na megdan Radničkom ne naoštren i bez fokusa.\n„Moramo da budemo fokusirani, da budemo pravi na našem stadionu, da pokažemo mentalitet, da vidimo kakav nam je karakter, kakav nam je način funkcionisanja posle teške utakmice. Ne plašim se reakcije igrača, nema šanse da ne uđu 200 odsto koncentrisano, jer bi to bilo nenormalno. A, kako će igrati – videćemo“.\nIako nema većih kadrovskih problema, Stanojević je najavio da će na teren u nedelju izaći dosta drugačiji tim u odnosu na derbi.\n„Svi su zdravi, nemamo tih problema, jedino Lazar Marković ima kartone. Biće četiri-pet izmena, to je pola tima, ali imamo obavezu da izvedemo najbolji sastav koji možemo“.\nRadnički je dužnik Partizanu i Stanojeviću, jer je jesenas na Čairu pobedio crno-bele (1:0). Od te utakmice krenula je pobedonosna serija Parnog valjka, koja je završena u sredu na Marakani.\nInače, Nišlije su od tada promenile dvojicu trenera, novi Nikola Stanković je pre dva dana stigao u Radnički.\n„Ne bih komentarisao Radnički u tom kontekstu, oni najbolje znaju kod njih kakva je situacija. Novi trener je tek došao, imao je jedan-dva treninga sa ekipom, teško da će moći mnogo toga da promeni. Pratili smo njegov rad, znamo ga od ranije, bio je uspešan u Milanovcu, znamo kako je tako igrao, ali ne znamo kako će sad i to nam je jedina bojazan, jer volimo da se pripremimo za sve. Mi smo izgubili jesenas u Nišu, sećamo se vrlo dobro, a ovo nam je utakmica koju moramo da pobedimo. Kao i svaku prethodnu i svaku buduću“, istakao je Aleksandar Stanojević.\nPrevious article Konferencija za medije pred utakmicu 31. kola Linglong Tire SLS FK Partizan – FK Radnički Niš (UŽIVO 14h30min)\nNext article Vlahović: Učim od Halanda, Ibrahimović mi je napisao poruku na srpskom


EPIDEMIOLOŠKA SITUACIJA SE POGORŠAVA: Četvrti talas korone se zahuktava, mere će biti oštrije ako se tako nastavi : Nadlanu.com\nEPIDEMIOLOŠKA SITUACIJA SE POGORŠAVA: Četvrti talas korone se zahuktava, mere će biti oštrije ako se tako nastavi\nObjavljeno 12. avg 2021. / 11:00:22\n- Epidemiloška situacija se pogoršava u poslednje dve-tri nedelje, posebno u ovih nekoliko dana - rekao je Đerlek za Radio televiziju Srbije.\n- Uglavnom je to srednje teška i teška klinička slika - rekao je Đerlek.\nOn je rekao da država neće "sedeti skrštenih ruku" i čekati jesen sa ovim merama.\n- Pratićemo situaciju na dnevnom nivou i sigurno će jedna od prvih mera biti ograničavanje broja ljudi. U ovom trenutku imamo dozvolu za (okupljanje) 500 ljudi i posebne dozvole Kriznog štaba za neke manifestacije, kao što su festivali - rekao je Đerlek, javlja Beta.\nPrema njegovim rečima, "ako bude ovako brz trend" zaražavanja moraće se smanjiti broj ljudi koji se mogu okupiti na jednom mestu.\nepidemiološke merekoronavirusKovid bolnicaKovid-19Mirsad Đerlekvakcinacijazabrana okupljanja


Corteco nosač motora - Auto Sindikat\nCORTECO kompanija pripada Freudenberg grupi koja je jedna je od vodećih proizvođača u oblasti originalne opreme i rezervnih delova za putničke automobile i komercijalna vozila.\nSa preko 18 000 artikala, nudi širok spektar proizvoda.\nCORTECO je u sklopu Freudenberg grupe koja se bavi prodajom i koja je specijalizovana za semeringe, kontrolu vibracije i rezervne delove za nezavisno automobilsko tržište u Evropi. Freudenberg je porodična kompanija koja svojim klijentima nudi tehnički zahtevna proizvodna rešenja i usluge. Zajedno sa svojih 439 kompanija u 52 zemlje i sa svojim poslovnim partnerima, kompanija je prisutna na svim glavnim tržištima širom sveta.\nU 2008. godini Freudenberg grupa je zajedno sa više od 32.000 zaposlenih ostvarila prihod od 5 milijardi evra. Automobilska industrija je prisutna sa 37 % udela u kupovini Freudenberg-ovih proizvoda, što je čini jednom od najvećih klijenata. Proizvode koje grupa isporučuje ovom sektoru su semerinzi, komponente za kontrolu vibracije, filteri kabina, dihtunzi, komponente za izolaciju motornog prostora, maziva i hemikalije.\nCORTECO nudi delove za kontrolu vibracije (nosač motora) i semeringe originalnog kvaliteta, dihtunge, nosače motora, filtere kabina i kočiona creva.\nU ponudi ima više od 18,000 proizvoda među kojima su i vodeći brendovi na primer Simmerring® ili micronAir® filteri kabina koji su prva ugradnja u automobilma proizvednim u Evropi. Corteco – ov širok portfolio sadrži tri proizvodne grupe:\nSemerinzi kao što su semerinzi ventila, semerinzi radilice, semerinzi bregaste osovine, integrisani semerinzi osovine (kombinovani semerinzi), dihtunzi i oprema za motor.\nProizvodi za kontrolu vibracije kao što su nosači motora, nosači šasije i nosači menjača.\nServisni delovi kao što su vazdušni filteri i kočiona creva.


Putovanje u EU: Brisel ukida putne restrikcije, Austrija ublažila mere\nVestiAustrijaPutovanje u EU: Brisel ukida putne restrikcije, Austrija ublažila mere za ulazak u zemlju\nPutovanje u EU: Brisel ukida putne restrikcije, Austrija ublažila mere za ulazak u zemlju\nU Briselu napominju da će se trenutna lista od samo sedam zemalja kojima je odobren ulazak u EU uskoro "znatno proširiti".\nNova uredba predviđa da se karantin, uz sertifikat o vakcinaciji, negativnom testu ili potvrdi o preležanom oboljenju ukida za Nemačku, Italiju, Lihtenštajn, Švajcarsku, Slovačku, Sloveniju, Češku, Mađarsku, Belgiju, Bugarsku, Dansku, Estoniju, Finsku, Francusku, Grčku, Irsku, Island, Izrael, Letoniju, Luksemburg, Maltu, Norvešku, Poljsku, Portugal, Rumuniju, Španiju, Monako, Andoru, San Marino i Vatikan. Ni putnici iz Australije i sa Novog Zelanda neće morati u karantin. Iz svih tih zemalja omogućava se od sada i ulazak u Austriju i u turističku svrhu.\nAko putnik iz tih zemalja nema odgovarajući sertifikat moraće u roku od 24 sata u Austriji da se testira na koronu. Kao dokaz o vakcinaciji važiće dokument izdat na nemačkom ili engleskom jeziku, ili pasoš o vakcinaciji. Što se sertifikata o ozdravljenju od korone tiče prihvataće se potvrda lekara ili nadležne ustanove na nemačkom ili engleskom jeziku, da je infekcija preležana u prethodnih šest meseci.\nPrema novoj uredbi ulazak iz zemalja sa visokom incidencijom i dalje je povezan sa obaveznim karantinom, a za države u kojima se širi novi soj važe još stroža pravila.\nBrisel ukida putne restrikcije za građane “trećih zemalja”\nAmbasadori zemalja EU podržali su jutros preporuku Evropske komisije da se ublaže kriterijumi za ulazak građana iz trećih zemalja koji su primili obe doze vakcine, kao i da se proširi lista zemalja sa povoljnom epidemijskom situacijom koja omogućava ukidanje restrikcija na ulazak u EU.\nU Komisiji dodaju da će Savet EU ubrzo proširiti i listu trećih zemalja čijim građanima će na osnovu dobre epidemijske situacije biti dozvoljeno putovanje u EU, na osnovu olakšanih kriterijuma.\nU Briselu napominju da će se trenutna lista od samo sedam zemalja kojima je odobren ulazak u EU uskoro “znatno proširiti” i da bi na njoj trebalo da se nađe i Srbija, na osnovu napretka u vakcinaciji.


Nova podrška EU za civilno društvo u Srbiji - Progovori o pregovorima\nEvropska unija je ugovorila novu podršku za civilno društvo u Srbiji vrednu 2,5 miliona evra.\nU naredne tri godine će se uz ovu finansijsku podršku u vidu pet grantova finansirati projekti koji se fokusiraju na:\nrazvoj političkog dijaloga između države i NVO (1,5 miliona evra). Cilj bespovratne pomoći (granta) je jačanje kapaciteta svih strana u političkom dijalogu (uključujući vlasti) i omogući će pojedincima i malim organizacijama civilnog društva korist od podrške EU kroz lakši i vrlo fleksibilan mehanizam.\njačanje kapaciteta civilnog društva za sveobuhvatne reforme praćenja u vladavini prava (1 milion evra).\n„Civilno društvo je srce svake demokratije i kao takvo blisko je i srcu Evropske unije. EU pomaže organizacijama civilnog društva u Srbiji već više od dve decenije i do sada je ta podrška premašila 60 miliona evra. Sa ovom novom podrškom cilj je da se ojačaju kapaciteti civilnog društva za formulisanje politika i komunikaciju o političkom dijalogu između civilnog sektora i državne uprave. Civilni sektor i državna uprava čine dva stuba istog mosta te dijalog i bliska saradnja među njima čine glavni element u kvalitetnom i inkluzivnom procesu kreiranja politike“, izjavio je Sem Fabrici, ambasador Evropske unije u Srbiji.\nDetalje o bespovratnoj pomoći i korisnicima možete pronaći ovde.


Ta fotografija izazvala je brojne reakcije i komentare poput oni da će zbog "lošeg projekta beton zameniti zelenu površinu", "da će ulica još malo ući ljudim u kuće", "da li je projektant bio pijan", ili jednostavo "ovo vam je malo ukrivo".\nU Javnom preduzeću “Loznica razvoj”, koje projektuje i izvodi ove radove, međutim, objašnjavaju da je projekat usaglašena sa pravilima saobraćajne i građevinske struke, da su ga izvodili inženjeri sa iskustvom, te, kako kažu, "nema mesta bojazni da budući kružni tok neće biti funkcionalan".\nU ovom preduzeću, koje je radilo i brojne druge kružne tokove u Loznici, objašnjavaju da je razlog pomeranja, "uspostavljanje simetrije", ali i omogućavanje bezbednog saobraćaja, imajući u vidu, kažu, da je reč o ukrštanju ulice sa saobraćajnicom koja ima četiri trake.\nFoto: Twitter/Djordje® / Privatna arhiva\nRadovi u toku na kružnom toku\n- Isprekidane linije iz Ulice Dositeja Obradovića, koja ima četiri trake, kao što se vidi na slici, dele kružni tok na ravnomerne delove. To znači da kružni tok nije pomeren ni desno ni levo, već je postavljen u središte postojećih traka i saobraćajnica – objašnjava direktor JP “Loznica razvoj”.\nKako naovodi dalje, raskrsnica svakako nije pod pravim uglom, bliže je čak 45 stepeni, pa su se "morala ispoštovati pravila struke za bezbedno funkcionisanje saobraćaja".\n- Zelena površina je usaglašena i koncentrična sa sedištem kruga, zatim ivičnjaci i kolovozne trake, tako da nema mesta bojazni. Da smo kružni tok pomerili, saobraćaj ne bi mogao da se odvija – smatra direktor JP “Loznica razvoj”.


RTCG - Radio Televizija Crne Gore - Nacionalni javni servis :: Društvo :: Kvalitetna saobraćajna povezanost preduslov razvoja Z. Balkana\n15. 10. 2020. 13:53 >> 13:54 1\nKvalitetna saobraćajna povezanost preduslov je daljeg sveukupnog razvoja zemalja Zapadnog Balkana, a potpisivanje Ugovora o osnivanju transportne zajednice je korak dalje u realizaciji konkretnih projekata uz snažnu podršku Evropske Komisije koja je nedavno predstavila svoj Ekonomski i Investicioni plan za zapadni Balkan, zaključak je sastanka ministra saobraćaja i pomorstva Osmana Nurkovića i direktora stalnog Sekretarijata Transportne zajednice Mateja Zakonjšeka.\nKako je saopšteno iz Ministarstva pomorstva i saobraćaja, na počeku razgovora Nurković se osvrnuo na veoma intezivnu saradnju u proteklom periodu, brojne sastanke i diskusije koji su doprinijeli da se definišu jasni ciljevi i teme kojima će se ovo tijelo baviti.\n"Česti susreti sa kolegama iz regiona, razmjena ideja, razvojnih planova i nacionalnih prioriteta doprinijeli su boljoj komunikaciji, pa očekujem takav trend i u narednom periodu", istakao je Nurković.\nKoliko je pravovremena i efikasna komunikacija važna pokazalo se i početkom godine kada je zbog stanja usljed pojave virusa Kovid 19 bilo neophodno omogućiti nesmetan protok robe i tereta, tzv. Zeleni koridori su uspostavljeni već u aprilu mjesecu, vrlo brzo nakon proglašenja epidemije i uvođenja posebnih mjera u zemljama regiona.\nNurković je, kako se dodaje u saopštenju, podsjetio Zakonjšeka koliko su važni projekti koje Crna Gora realizuje u oblasti saobraćaja i koliko je važna podrška Evropske Komisije, dodatno imajući u vidu kompletnu situaciju sa pojavom virusa i uticaja koji ima na crnogorsku ekonomiju.\n"Prije svega treba nastaviti realizaciju projekta izgradnje sljedećih dionica autoputa Bar Boljare, nastaviti sa modernizacijom željezničke infrastrukture, preduzeti naredne korake kada je u pitanju planska dokumentacija za projekat zaobilaznice Budva, planiranje i izgradnja tunela između Rožaja i Peći", navodi se u saopštenju.\nPrva posjeta Mateja Zakonjšeka Crnoj Gori kao direktora Transportne zajednice dolazi sedam dana nakon što je Evropska Komisija predstavila svoj Ekonomski i Investicioni plan za Zapadni Balkan.\n"Ciljevi Transportne zajednice u skladu su s planom Evropske Komisije i trebali bismo iskoristiti politički zamah za unapređenje svoje transportne agende", naglasio je Zakonjšek.\nDa bi se postigao ekonomski prosperitet u regiji, kako dodaju iz ministarstva, saobraćaj i povezanost igraće presudnu ulogu.\n"Plan se fokusira na ulaganja u temeljnu transevropsku transportnu mrežu, brze i efikasne saobraćajne veze, reforme povezanosti i pojednostavljenje postupaka graničnog prelaza", navodi se u saopštenju.\nU okviru posjete Crnoj Gori direktor stalnog Sekretarijata Transportne zajednice Matej Zakonjšek obići će Luku Bar i Upravu pomorske sigurnosti i upravljanja lukama.\nOsman Nurković Matej Zakonjšek


Etihad i Mubadala otvaraju MRO za uskotrupne putničke avione u Srbiji? - Tango Six\nSrbija kao lokacija budućeg MRO centra za Etihadove uskotrupne letelice? / Foto: Mubadala\nEtihad i Mubadala otvaraju MRO za uskotrupne putničke avione u Srbiji?\nDubai Airshow 2015 verovatno će ući u istoriju kao najdosadniji. Treći dan je i uobičajene obimne narudžbine u civilnom sektoru nikako da se dogode. Stoga je više nego bizarno da Srbija može biti jedna od zemalja koja je imala zapaženo pojavljivanje na najvećem bliskoistočnom vazduhoplovnom sajmu – u letačkom programu nastupila je letelica koja je svoj prvi let skoro imala u Srbiji dok je juče najavljen veliki ugovor koji, potencijalno, može biti realizovan u Srbiji.\nDan pre nego što će doći u Srbiju i prisustvovati konferenciji za medije na kojoj su najavljeni letovi Er Srbije za Njujork (sa koje smo sinoć izveštavali) predsednik i direktor Etihada Džejms Hogan potpisao je memorandum o razumevanju ovde na sajmu koji može biti najbolja vest za Srpsku vazduhoplovnu industriju, verovatno ikad.\nNaime, Mubadala (investiciono-razvojni fond iz Abu Dabija) i Etihad potpisali su Memorandum o razumevanju „u pravcu istraživanja mogućih oblasti saradnje“ uključujući i moguće formiranje evropskog MRO-a (Maintenance Repair Overhaul – tehničko održavanje aviona). Sporazum su potpisali Džejms Hogan i Homaid Al Shemmari, direktor Mubadale. Kako su obe kompanije saopštile njegova vrednost iznosiće 1 milijardu dolara na period od 10 godina i uključivaće buduće druge ugovore.\nU okviru Memoranduma Etihad će angažovati Mubadalinu ćerku firmu SR Technics baziranu u Švajcarskoj kao svog preferiranog MRO provajdera pod, kako je istaknuto, „komercijalno kompetitivnim uslovima“. Takođe, Mubadala i Etihad „zajedno će istraživati izvodljivost formiranja uskotrupnog MRO centra u istočnoj Evropi a diskusije sa zainteresovanim stranama su već u toku“ stoji u saopštenju.\nUpravo u ovom poslednjem delu saopštenja imamo naznake da bi Srbija mogla da bude ta neimenova istočnoevropska zemlja – SR Technics je već prisutan u Srbiji dok je Etihad suvlasnik srpske nacionalne avio-kompanije.\nKako je Tango Six prvi ekskluzivno objavio u aprilu ove godine, SR Technics je prebacio značajan deo svoje administracije u Srbiju. Iako su mnogi pretpostavljali da je u pitanju neka vrsta investicije u konkretnom MRO delu, u pitanju je bio outsourcing tzv. „back-office“ segmenta kompanije koja je uvek tražila povoljnije i jeftinije lokacije za poslovanje od Švajcarske. Tada su iz SR Technicsa bili kategorični da formiranje kompanije u Srbiji nema veze sa preuzimanjem Jat Tehnike i ulaskom u MRO priču u našoj zemlji.\nSa druge strane, Jat Tehnika je u novembru prošle godine, pored još četiri preduzeća iz avio-industrije, stavljena na spisak za privatizaciju. Pokret „Dosta je bilo – Saša Radulović“ je tada od Agencije za privatizaciju dobio spisak zainteresovanih investitora – za Jat Tehniku prijavilo se 8 zainteresovanih a među njima je bio i Mubadalin SR Technics.\nPrivatizacija Jat Tehnike međutim nikada nije započela, kompaniji nije određen privatizacioni savetnik i ona posluje kao i do sada. U poslednjem ciklusu investicije države u kompaniju ona je od Erbasa opremljena i sertifikovana za održavanje i ovog tipa aviona.\nMubadala je takođe imala vrlo konkretnu vezu sa Srbijom. Prvo je najavljeno, jedino sa srpske strane doduše, da će ova kompanija otvoriti fabriku kompozitnih avio-delova. To se nije dogodilo a Mubadala je na ovogodišnjem vazduhoplovnom sajmu u Parizu potvrdila da razmišlja otvaranje „low-cost podružnice u Tunisu ili Maroku“ – evidentno da je ova vrsta investicije bila originalno razmatrana za Srbiju.\nMeđutim, Mubadala je ipak Srpskoj vazduhoplovnoj industriji obezbedila nekoliko (za nas velikih a za njih više nego sitnih) paketa poslova pre svih za još jednu njihovu podružnicu, italijanski Piaggio Aerospace. Tango Six će u nedeljama koje slede detaljnije pisati o ovim aranžmanima u okviru našeg novog serijala o Srpskoj vazduhoplovnoj industriji.\nProšle godine Srbiju je kao vođa velike delegacije Mubadale posetio upravo Al Shemmari koji je tada, sa skoro svim vodećim ljudima njegovog vazduhoplovnog sektora, obišao sve državno i privatno u Srbiji što se bavi ovom granom industrije.\nIako se u jučerašnjoj vesti nigde direktno ili indirektno ne pominje Srbija, broj dodirnih tačaka koje se jasno poklapaju je veliki. Etihad je ulaskom u Alitaliu a odnedavno, na neki način, i u Montenegro Airlines napravio prisustvo u ovom delu Evrope kojem će objedinjena MRO usluga za dominatno uskotrupne letelice sigurno biti logičan pravac planiranja. Respektabilne veštine srpskih vazduhoplovnih mehaničara i inženjera kombinovane sa njihovom nižom cenom radnog sata nego druge lokacije sigurno su privlačne za ovaku vrstu strateškog razmatranja.\nDa li će u pitanju biti preuzimanje Jat Tehnike ili otvaranje potpuno novog MRO centra ostaje da se vidi. Danas u Dubaiju ni jedna kompanija nije bila spremna da komentariše više na ovu temu.


Početak/Stare vesti/Svrljig/Ministar Ružić otvorio četvrti Sajam zimnice u Crnoljevici\nNiške Vesti16. oktobra 2021.\nFoto: Svrljiske novine\nU okviru obeležavanja Međunarodnog dana žena na selu, danas je u selu Crnoljevica održan IV ,,Sajam zimnice“ u organizaciji Udruženje žena sa sela i Centra za turizam, kulturu i sport.\n,,Sajam zimnice“ svečano je otvorio prvi potpredsednik Vlade i ministar prosvete, nauke i tehnološkog razvoja Branko Ružić.\nGovoreći o položaju žena na selu i u gradu ministar Branko Ružić je na otvaranju rekao da je obaveza države da se obezbedi ne samo formalni identični status, već da taj status suštinski bude identičan.\nVeoma bitan je pristup obrazovanju, socijalnim primanjima i zdravstvenoj zaštiti na način koji ima svaka druga žena u urbanoj sredini, poručio je Ružić.\nPredsednik opštine Svrljig Miroslav Marković istakao je da je ženska istrajnost i upornost u radu veoma bitna.\nPo ovako lošem vremenu došle ste i predstavile nam prelepu zimnicu i drugu tradicionalnu hranu i ovo zaista nema nigde da se vidi kao što je ovde u Svrljigu, rekao je Marković.\nNarodni poslanik Milija Miletić rekao je da se bori za prava žena na selu gotovo neprestano u Narodnoj skupštini Republike Srbije.\nPoslanik Miletić je pored svega insistirao da se ministar Ružić susretne sa direktorima obrazovnih ustanova i to PU ,,Poletarac“ Dejanom Miletićem, OŠ ,,Dobrila Stambolić“ Milanom Bogdanovićem i SSŠ ,,Dušan Trivunac Dragoš“ Bojanom Petrovićem.\nMilija Miletić je istakao probleme sa kojima se susreću škole i vrtić, ali i upoznao ministra sa merama koje preduzima opština da bi ove ustanove opstale.\nMiletić je sa Ružićem razgovarao i o eventualnoj pomoći oko završetka višenameske sportske hale, a direktori su imali priliku da predstave probleme sa kojima se susreću u radu.\nBilo je reči i o rekonstrukciji pojedinih škola na seoskom području.\nMeđunarodni dan žena na selu Ujedinjenih nacija odaje počast ulozi žena na selu 15. oktobra svake godine. Prepoznaje se važnost seoskih žena u unapređivanju poljoprivrednog i ruralnog razvoja širom sveta.\nPrvi međunarodni dan žena na selu obeležen je 15. oktobra 2008. Ovaj dan prepoznaje ulogu seoskih žena, uključujući i autohtone žene, u jačanju poljoprivrednog i ruralnog razvoja, poboljšanju hrane i iskorenjivanju ruralnog siromaštva.\nRuzic Sajam zimnice\nSjajna ponuda zimnice na trećem Sajmu u Svrljigu\n16. oktobra 2021. u 17:15\nOvo su sve hostapleri prvog reda ,nigde ni jedne zene iz sela,samo gospoda koji da se provode i jedu na racun sirotinje.,Gospodjice i gospodje iz SNS dosle da se izreklamiraju kako one nesto rade za zene sa sela .Sramota!!!


POKRET POTROŠACA SOKOBANJA\nPokret potrošaca opštine Sokobanja, od 15. novembra, 2008. godine, otvorio je kancelariju u ulici Alekse Markišica br. 12, u prostorijama stranke Jedinstvena Srbija. Ovo je privremeno, dok se ne iznade neko povoljnije rešenje od SO Sokobanja. Kancelarija ce za prijem stranaka biti otvorena svakog dana, osim nedelje, od 10 do 12 casova\nPokret potrošaca opštine Sokobanja, od 15. novembra, 2008. godine, otvorio je kancelariju u ulici Alekse Markišica br. 12, u prostorijama stranke Jedinstvena Srbija. Ovo je privremeno, dok se ne iznade neko povoljnije rešenje od SO Sokobanja. Kancelarija ce za prijem stranaka biti otvorena svakog dana, osim nedelje, od 10 do 12 casova i gradani mogu doci, bilo da se na nekoga ili nešto žale, ili da se o necem informišu.\nPredsednik Pokreta, Saša Mihailovic ce se truditi da svima izadje u susret, jer cilj postojanja Pokreta je zaštita potrošaca. Nedavno je ovaj Pokret uputio javnu opomenu JKP "Napredak", iz Sokobanje, koji je potrošacima ispostavio racune za naplatu usluga, prinudno, preko Opštinskog suda u Sokobanji.\n- Racuni moraju da se placaju, to niko ne osporava, pa i kada se to radi preko Suda, ali u ovom slucaju nije ispoštovana zakonska procedura, niti je JKP "Napredak" korisnicima usluga poslao opomene pred utuženje i zahtevamo od Javnog komunalnog preduzeca da tužbe povuce i ispoštuje zakonsku proceduru, - kaže Saša Mihailovic.\nKako nam je saopštio Mihailovic, Pokret ce u danima koji slede, ispitati rad firme zadužene za Kablovski distributivni sistem u Sokobanji, jer ima pritužbi gradana da se kablovski prikljucci naplacuju "odokativno", prema rodbinskim i prijateljskim vezama - niže cene, dok se od ostalih traži da sami iskopaju kanale i polože plasticne cevi precnika 40 mm i naplati im se prikljucak preko 7.000 dinara. Pokret potrošaca ce zatražiti na uvid ugovore sa korisnicima, kao i cenovnik usluga.\nMihailovic naglašava da je Pokret potrošaca Sokobanje legitimna ustanova i da svako javno preduzece na teritoriji opštine Sokobanja, mora da informiše i konsultuje predstavnike Pokreta o nameri za povecanjem cena usluga koje pružaju gradanima. Mihailovic i ovom prilikom obaveštava gradane da TV pretplatu RTS-u ne moraju da plate ukoliko su potraživanja starija od jedne godine.\nNacionalni savez potrošaca Srbije, nedavno je u Sokobanji održana Prva konvencija Saveza, je osnovan sa ciljem da zaštiti gradane i potrošace, a svi smo potrošaci, od zloupotreba, divljanja cena na tržištu, od monopolskog ponašanja preduzeca pa i institucija itd. Lepo je, cak i Bogougodno, biti zaštitnik i zastupnik prava gradana, biti Robin Hud, Zoro, Kraljevic Marko... Sve dok se u delovanje i programsku politiku zaštitnika (Saveza, Udruženja), ne umešaju "krtice"! A takvi se uvek, vešto zamaskirani, infiltriraju u neko udruženje ili pokret, cim rezultati rada postanu vidljivi i u narodnim masama stekne poštovanje i popularnost. Ostaje nam nadanje da ce Pokret potrošaca Sokobanje umeti da se, pored nepravilnosti i nepoštovanja Zakona o zaštiti potrošaca Srbije, izbori i protiv upada!


Vrele noći Sarajlijama će dodatno rasplamsati Edita Aradinović, Aleksandra Prijović i Seka Aleksić Svakog petka od 22 sata najbolja žurka u gradu zagarantovana je u klubu "MyFace"\n01. 08. 2019. u 21:20 face.ba / direktno.ba\nVrele muzičke noći se i tokom avgusta nastavljaju u jednom od najpopularnijih klubova u Sarajevu. Naime, menadžment “My Facea” za vjerne goste u ovom mjesecu je obezbijedilo nastupe nekoliko atraktivnih imena iz regiona.\nSvakog petka od 22 sata najbolja žurka u gradu zagarantirana je u ovom klubu, a ovog petka, 2. avgusta prvi je na rasporedu koncert Edite Aradinović. Aradinović, sve popularnija pop folk pjevačica, široj javnosti je najpoznatija kao članica sastava “Ministarke”. Neke od njenih najpopularnijih pjesama koje će ovog petka publika u Sarajevu imati priliku da čuje su “Alkohola poplava”, “Blud i nemoral”, “Uno momento” koju je uradila sa Severinom, “Magnum”, ali i najnoviju numeru “Životinje” koju prati atraktivan spot, a kojom je još jednom pokazala da njena solo karijera odlično ide.\nNakon Edite, 9. avgusta koncert Aleksandre Prijović bit će prava muzička poslastica za sve posjetioce kluba koji je odavno postao sinonim za najbolji noćni provod. Prijović spada u red najplaćenijih i najpopularnijih pop-folk pjevačica mlađe generacije, a publika voli i rado sluša njene starije hitove “Za nas kasno je”, duet sa MC Stojanom “Šta bi”, “Totalna anestezija”, “Senke”, “Testament”, “Klizav pod”, “Telo”, ali i aktuelne “Neponovljivo” i “Bogata sirotinja”. Nekadašnja zvijezda “Granda” gdje god da nastupa, puni klubove do posljednjeg mjesta. Zasigurno će tako biti i u “My Faceu” narednog petka, s obzirom na pauzu koju je pjevačica imala zbog roditeljskih obaveza, a zbog koje publika s nestrpljenjem čeka zajedničko druženje.\nKlub koji predstavlja i omiljeno okupljalište Sarajlija, ali i stranih gostiju, u petak, 16. avgusta ugostit će Seku Aleksić. Uvijek atraktivna Seka, koja, otkako je objavila da je u ponovo u drugom stanju, ne prestaje da puni stupce regionalnih medija, u Sarajevu će prvi put izvesti novi hit “Sahara”, ali i zagrijati i rasplesati publiku uz svoje dobro poznate pjesme “Ti i ja smo par”, “Crno i zlatno”, “Boli stara ljubav”, “Aspirin”, “Poludela”, i mnoge druge.


17. aprila 2019. 4 min read\nU susretu koji će se održati u Berlinu 29. aprila, na inicijativu nemačke kancelarke Angele Merkel i francuskog predsednika Emanuel Makrona sa predsednicima i premijerima Kosova i Srbije, jedna od najvažnijih tema, kako se najavljuje, biće nastavak Briselskog dijaloga između dve zemlje.\nDeo kosovskih medija, pozivajući se na svoje “pouzdane” izvore, tvrdi da će Merkelova i Makron kosovskim i srpskim zvaničnicima predstaviti “plan” ili okvirni dokument za konačni sporazum za rešavanje odnosa između dve zemlje.\n”Ako je istinito ono što se govori o ovom planu, mnogi će tražiti taj plan za teritorijalnu podelu. Govori se o dvostrukom suverenitetu. Kosovo da sačuva teritorijalni integritet, ali da Srbija uživa neku vrstu suvereniteta nad Srbima na Kosovu i srpskim crkvama”, prenosi izjavu ovog izvora novina “Expres”.\nOvom mediju je kabinet nemačke kancelarke potvrdio da će se tokom susreta sa kosovskim i srpskim zvaničnicima razgovarati o “stabilnosti u regionu, posebno Kosova i Srbije”.\n“Stabilnost i dobri razvoji u regionu su od velike važnosti za kancelarku i predsednika. Oni streme da sa pozvanima diskutuju oko posebnih izazova sa kojima se suočava region, posebno oko međusobnih odnosa Kosova i Srbije”, navodi se u odgovoru portparola nemačke Vlade.\nInače, na svom fejsbuk profilu predsednik Hašim Tači je napisao da se iza berlinskog susreta ne “krije” tajna agenda i da očekuje da se na kraju susreta usaglasi zajednička, opšta izjava svih učesnika kojom će se u najmanju ruku “potvrditi evropska perspektiva regiona, produbljivanje reformi, posebno u vladavini zakona, kao i da se istakne neophodnost normalizacije odnosa između Kosova i Srbije”, napisao je Tači.\nI srpski predsednik Aleksandar Vučić je izjavio da ne očekuje da će se u Berlinu rešiti kosovsko srpski odnosi.\n“Očekuju nas teški razgovori sa albanskim predstavnicima, neće biti laki ni sa Merkelovom i Makronom, ali to nema veze sa bilo kakvim rešenjem Kosova. Tu će se govoriti o taksama i hoće li biti nastavka dijaloga. Nikakvo rešenje nije ni na vidiku“, rekao je predsednik Srbije.\nKosovski i srpski dobri poznavaoci regionalnih politika smatraju da iako se radi o tradicionalnom i neformalnom susretu u Berlinu, on jeste poseban posebno što će nemački i francuski domaćini nakon više meseci pokušati da sa liderima Kosova i Srbije stvore uslove za mogući nastavak dijaloga.\nPolitikolog Ramuš Tahiri smatra da će susret u Berlinu imati i “simboliku buduće političke arhitekture Balkana”.\n“….Da zada udarac razdvajanjima i etničkim cepanjima i stvaranju velikih država i stvore balans, ali i da stvori društvo evropskih vrednosti i saradnje između država. U ovom slučaju, saradnja između Kosova i Srbije je veoma važna i očuvanje Bosne u sadašnjem obliku ili saradnju između naroda i dva etniciteta”, izjavio je Tahiri za Radio Slobodna Evropa.\nNaime, Tahiri tvrdi da će ovo biti ipak prilika da Nemačka i Francuska ponude kosovskim i srpskim sagovornicima alternativu pomirenja, prihvatanje realnosti i saradnju.\nDušan Janjić direktor Foruma za etničke odnose u Beogradu smatra da je berlinski susret važan jer postoji potpuna kriza dijaloga između Kosova i Srbije.\n“Sam susret i razvoji na najavljenom nivou, govori da su EU svesno i u koordinaciji sa Sjedinjenim Američkim Državama (SAD) odlučili da od lidera institucija traže da objasne da li ostaju na putu za ulazak u Evropsku Uniju (EU). Drugo, kada je reč o temi statusa Kosova, mislim da će ponovo podsetiti na usklađene stavove Kontakt grupe, od kojih je ovih meseci putem propaganda i drugih načina izbačen teritorijalni integritet”, izjavio je Janjić za Radio Slobodna Evropa.\nOn je pojasnio svoj stav, navodeći da će pitanje granica biti tema, ali ne i razmena delova teritorija i razmena stanovništva.\n“Mislim da će biti veoma važna i poruka, koju će verujem razumeti čelnici Kosova, da Srbija nije u obavezi za puno priznanje Kosova pod firmom normalizacije”, istakao je Janjić.\nMeljiza Haradinaj, savetnica u kabinetu kosovskog premijera Ramuša Haradinaja je izjavila da je važno da u berlinskom susretu kosovski čelnici imaju jedinstveni stav jer, kako je istakla “samo tako će Kosovo biti snažnije u odnosu na Srbiju i ozbiljnije u svojim međunarodnim izazovima”, istakla je Haradinaj.\nSve u svemu, predsednik Kosova Hašim Tači je ipak izjavio da je moguće da se sporazum o normalizaciji odnosa između Kosova i Srbije postigne tokom 2019. godine, bez obzira na prepreke poslednjih meseci.\nS druge strane, premijer Kosova Ramuš Haradinaj tvrdi da taksa na uvoz srpske robe ostaje na snazi sve dok Srbija ne bude priznala Kosovo. Haradinaj tvrdi da je upravo uvedena taksa i zahtev zvaničnog Beograda da će dijalog u Briselu biti nastavljen kada one budu ukinute, za posledicu imale ne samo zaustavljanje tog dijaloga, već i spečavanje predsednika Tačija da sa srpskim predsednikom Vučićem pregovara o prekrajanju granica između dve zemlje, u cilju postizanja trajnog rešenja međusobnih odnosa.\nTags: Berlinski susret dvosturuki suverenitetk Zapadni Balkan Kosovo Nemačaka Srbija stabilnost\nPrevious Kritike na račun aktuelnog posredovanja dijaloga u Briselu\nNext Različita očekivanja epiloga Berlinskog samita\n18. septembra 2021., 01:31


Oprezno na pružnim prelazima – Semendria\nOprezno na pružnim prelazima\n22. avgust 2013. DRUŠTVO – Poslednjih dana svedoci smo novih stradanja u saobraćajnim nezgodama na pružnim prelazima. Svaka saobraćajna nezgoda u kojoj se motorno vozilo, biciklista ili pešak sudare sa vozom dovodi do najtežih posledica. Samo u 2012. godini, na pružnim prelazima u Republici Srbiji u međusobnom sudaru drumskih i železničkih vozila nastradala su 42 lica.\nNajčešći propusti koje učesnici u saobraćaju prave kada su u pitanju prelasci preko pruge su nepažnja i nepoštovanje saobraćajne signalizacije. Vrlo je česta pojava nepropisnog ponašanja u vidu zaobilaženja ili provlačenja između spuštenih branika na pružnom prelazu kako bi se izbeglo čekanje.\nSistemi za spuštanje branika i polubranika na pružnim prelazima su automatizovani i spuštaju se određeno vreme pre nailaska voza. To vreme je rezultat proračuna i njime se obezbeđuje izbegavanje i najmanje mogućnosti pojave rizične situacije, a samim tim i nezgode. Ponekad se onima koji čekaju za prelazak ovo vreme čini predugačkim i misle da, čak i kada su branici spušteni, imaju sasvim dovoljno vremena da ih zaobiđu i pređu preko. Ovo je velika zabluda, jer uvek kada signalizacija i spušteni branici ili polubranici najavljuju dolazak voza, svaki pokušaj prelaska preko pruge može dovesti do stradanja. Čak i ako mašinovođa uoči vozilo, bicikl ili pešaka, on ne može odmah da zaustavi voz. Zbog velike mase vozova i brzine kojom se kreću, i na suvim šinama je potrebno više stotina metara da se oni zaustave. Takođe, mašinovođe nemaju mogućnost da manevrom skretanja u stranu izbegnu sudar.\nU cilju edukacije svih učesnika u saobraćaju, kao i skretanja pažnje na ozbiljnost i veličinu problema, Agencija za bezbednost saobraćaja pripremila je i na emitovanje prosledila televizijski spot na temu bezbednosti na pružnim prelazima. Pored toga, od 15. avgusta su u blizini najrizičnijih pružnih prelaza širom Srbije postavljeni bilbordi sa porukama na ovu temu.\nAgencija apeluje na sve učesnike u saobraćaju, bilo da se pojavljuju kao vozači, pešaci ili biciklisti, da poštuju propise, branike, svetlosna i zvučna upozorenja, i da se ponašaju krajnje odgovorno kad god se nađu u situaciji da put kojim se kreću nailazi na ukrštanje sa železničkom prugom. Takođe, skređemo pažnju i da je svako drugo kretanje po šinama, osim prelaska, i to na mestu predviđenom za to, strogo zabranjeno i opasno.\n« Fijat zainteresovan za saradnju sa Železarom\nNastavak 89. sednice Gradskog veća u subotu »


RTCG - Radio Televizija Crne Gore - Nacionalni javni servis :: Društvo :: CG da se ugleda na iskustvo SAD i Italije\n02. 12. 2021. 06:41 >> 06:42 1\nCG da se ugleda na iskustvo SAD i Italije\nOduzimanje imovinske koristi stečene kriminalnom djelatnošću u krivičnom postupku predstavlja osnovni model oduzimanja, ali taj model u brojnim slučajevima ne omogućava da se imovina stečena kriminalom oduzme, rekao je za Portal RTCG advokat Veselin Radulović. On je naglasio da postoje slučajevi kada nije moguće pokrenuti ili nastaviti krivični postupak, ali da ipak ostaje visok stepen sumnje da određena imovina ima nezakonito porijeklo.\n"Zato je opravdano uvođenje tzv. građanskog oduzimanja u parničnom postupku koje treba da bude mjera supsidijernog karaktera. Uporedna iskustva pokazuju da su ovi, tzv. in rem postupci, u mnogim slučajevima najefikasniji način borbe protiv korupcije i organizovanog kriminala. Ovaj model prilično je zastupljen u SAD, dok u Italiji postoji već više od 50 godina", naglasio je Radulović.\nKako je podvukao, ovaj model postoji i u pravnim sistemima Velike Britanije, Irske, Holandije, Australije i Kanade.\n"Ono što može biti problem kada se radi o aktuelnom nacrtu zakona jeste da se omogućava široka primjena ovog modela, pa i u slučajevima gdje to nije opravdano i proporcionalno i gdje se provjera zakonitosti i oduzimanje imovine može uspješno sprovesti i sa već dostupnim mehanizmima. Tako postoji opasnost da primjena i ovog zakona zaobiđe one zbog kojih je opravdano njegovo donošenje, a da se statistika popunjava slučajevima koje nemaju nikakve veze sa korupcijom i organizovanim kriminalom", rekao je Radulović\nOn smatra da institucija Zaštitnika imovinsko-pravnih interesa nema stručnih kapaciteta da se odmah uključi u ovako složene postupke i da kvaliteno zastupa državu u parnicama za oduzimanje imovine, pa postoji opasnost i da se takvi postupci okončaju neuspješno.\n"U svakom slučaju, smatram da ovaj model treba da bude usmjeren prema akterima korupcije i organizovanog kriminala, odnosno prema oduzimanju njihove imovine i da treba stvoriti kadrovske i sve druge uslove i pretpostavke da se on uspješno primijeni u praksi", zakljućio je Radulović.\nVlada Crne Gore Veselin Radulović porijeklo imovine


Антић у Чачку: Убрзана санација гасовода у оштећеног у поплави | Socijalistička partija Srbije\nAntić u Čačku: Ubrzana sanacija gasovoda u oštećenog u poplavi Vesti\n25 juna, 2020 u 10:36\nMinistar rudarstva i energetike u Vladi Republike Srbije Aleksandar Antić obišao je radove na sanaciji gasovoda u Čačku, koji je oštećen u poplavi.\nAntić je u izjavi za Televiziju Pink naveo da je Zapadna Morava jutros oko 4.15 časova odnela 100 metara gasovoda pa su građani i privreda na teritoriji Čačka privremeno ostali bez ovog energenta.\nMeđutim, brzom reakcijom nadležnih gradskih službi, ali i “Srbijagasa” i njihovih izvođača, užurbano radimo kako bismo to otklonili, rekao je ministar.\nPrema njegovim rečima, trenutno se radi na novom ventilu, koji će omogućiti da se izvrši prespajanje gasom iz drugih pravaca tako da će građani Čačka dobiti ovaj energent u toku današnjeg dana.\nOn je izrazio očekivanje da će tokom noći biti otklonjeni najkrupniji problemi i da će u toku sutrašnjeg dana svi korisnici, uključjući i industriju, dobiti gas.\nAntić je rekao da u Čačku nema poplavljenih domaćinstava i da svi korisnici imaju uredno snabdevanje električnom energijom.\nKada su u pitanju drugi delovi Srbije gde je došlo do izlivanja reka, on je naveo da ima manjih problema i da između 0,1 i 0,2 odsto korisnika nema snabdevanje strujom jer su negde srušeni stubovi.\nMinistar je objasnio da je u poplavljenim domaćinstvima prinudno isključena struja, i da će tek kada se te kuće isuše i provere instalacije, sukcesivno u narednim danima biti omogućeno snabdevanje električnom energijom.\nGradonačelnik Čačka Milun Todorović rekao je da su na teritoriji tog grada odbranjeni životi građana zajedničkom akcijom više nadležnih službi, volontera, sportista i meštana.\nOn je istakao da većih šteta od izlivanja nema zato što se ulagalo u vodotokove prvog i drugog reda, pri čemu je samo EPS uložio 57 miliona dinara u čišćenje Ovčar banje gde je produbljena ada na 27 metara.